Henrik Ibsens skrifter: Brev til ERIK AF EDHOLM (3. desember 1875)\nDatering: 3. desember 1875\nMünchen den 3die December 1875.\nHerr hofmarskalk E: af: Edholm!\nDet var med megen glæde at jeg modtog herr  hofmarskalkens sidste ærede skrivelse, hvori jeg fandt bekræftelse på, hvad jeg havde håbet, nemlig at herr hofmarskalken ikke vilde mistyde den sande inderste mening, der er at læse mellem linjerne i  mine to breve til herr Stjernström, og hvilke han mig uafvidende har  offentliggjort i tidningerne. Et uvilligt og afvisende svar fra min side vilde ikke have afholdt ham fra at  give stykket; og\nat jeg ikke tilsigtede nogen pekuniær vinding fremlyser deraf at jeg afslog at indgå på  den eneste betingelse, hvortil hans tilbud om honorar var knyttet;  et sådant har jeg heller ikke modtaget, ligesom han overhovedet hidindtil ikke har ladet høre fra sig. Jeg må desuden tillade mig at fremhæve at jeg, dengang jeg korresponderede med herr Stjernström, stedse gik ud fra den forudsætning at det vilde lykkes  det kgl: theater at give stykket først, og havde omstændighederne tilladt dette, så skulde han sikkerlig ikke have fundet det hensigtsmæssigt at give det bagefter. Det kgl: theater har jo derimod naturligvis intet at frygte af en sammenligning, og det kan ikke være tvivl om at stykket med  den nævnte rollebesætning vil blive spillet ypperligt.\n Angrebene på det kgl: theater har jeg læst noget af; men det er jo ikke andet,\nend hvad der gentager sig overalt. De anonyme skrivende herrer kan ikke indse at en kunstanstalt må ledes efter ganske andre grundsætninger end en  privat entreprise; og det er vel hellerikke så ganske ublandet af ren kunstinteresse at der skrives og skriges. Her i Tyskland plejer deslige agitationer at dø hen af sig selv, og forhåbentlig vil det gå ligedan i Stockholm.\nFor nogle dage siden afsendte jeg det  omskrevne exemplar af «Der Fürst von Isolabella». Nogle ændringer vil måske i Stockholm findes nødvendige, men stoffet forekommer mig ret  pikant og ikke ganske almindeligt. –  Hernede forberedes nu også «Hærmændene» til opførelse og vil formentlig blive givet foran  «Kongsemnerne», hvilket også skal spilles i vinter. Af dramatiske nyheder findes her forøvrigt ikke mange. I Wien gør  Willbrands «Aria og Messalina»\nmegen lykke; men jeg kender ikke stykket og ved derfor ikke hvorvidt det passer for vore forholde. Skulde noget brugbart nyt komme mig for øje, skal jeg uopholdelig gøre meddelelse derom. Indtil da tegner jeg mig med udmærket højagtelse herr hofmarskalkens


Om at holde foredrag som introvert - Madbanditten\nHjem » Alt det andet » Om at holde foredrag som introvert\n5. november 2013 af Jane Faerber 47 kommentarer\nJeg ved godt, at nogle af jer tænker, at det med at være introvert er en underlig modediagnose. Egentlig opfatter jeg det slet ikke som en diagnose, men mere som en måde at forstå sig selv på.\nFor mig betyder det at være introvert, at jeg lader op ved at være alene, mens samvær med mange mennesker tager energi fra mig. Det er ikke det samme som at være genert, asocial eller indadvendt. Jeg er nemlig ingen af delene. Men hvis jeg er sammen med mange mennesker og meget “på”, får jeg brug for at trække mig tilbage og være alene for igen at kunne møde verden. Det kan jeg se, ved at det ramler for mig, hvis jeg får puttet for meget i kalenderen.\nMin ekstroverte mand\nJeg er gift med en mand, der er overvejende ekstrovert. Han holder også af stilhed og alenehed, men det er fx ham, der jublende kommer hjem og fortæller, at han eller vi er inviteret til stor middag/fodboldkamp/festival/whathavewe og så sidder jeg der og prøver at lægge ansigtet i de rette folder, fordi jeg ikke kan forestille mig noget mere rædsomt at skulle deltage i. Vi har jo været gift i en menneskealder, og han er god til at respektere min “særhed”, ligesom jeg prøver at være god til at deltage i nogle af de her arrangementer på trods af min umiddelbare modstand.\nAt holde foredrag som introvert\nDer er mange, der har spurgt mig, hvordan jeg kan holde til at holde foredrag som introvert og svaret er, at det ved jeg heller ikke, om jeg kan. Et par dage inden et foredrag har jeg det, som om nogle stemmer begynder at råbe i munden på hinanden inde i mit hoved. Ikke bare råbe. RÅWE! Og det gør mig stresset og ufokuseret. Når selve dagen så kommer, er jeg helt rolig. Og det samme er jeg, når jeg går på scenen. Imens jeg taler, når jeg altid at tænke, at jeg faktisk holder af at stå og tale foran folk. Og det er mærkeligt, for jeg bryder mig normalt ikke om at være i centrum. Da jeg var yngre, var jeg meget bange for at tale foran folk, men senere hen fik jeg et job, som krævede mange kundepræsentationer, og så vænner man sig måske lidt til det.\nEfter foredraget er jeg på en gang helt hyper og dødtræt. Jeg prøver altid at planlægge en dag uden selskab dagen efter, så jeg kan få hentet lidt energi.\nSå jeg har det lidt blandet med foredragene. På den ene side synes jeg, det er en fed måde at nå ud til folk på, og man kommer virkelig ud til folk, som man ikke nødvendigvis fanger gennem en blog eller en bog. Jeg elsker at se de skeptiske ansigter forvandle sig til noget, der måske bedst kan tolkes som undren. Tænk, hvis det, hun siger, er rigtigt, kan jeg næsten se, de tænker. De går ikke ud af salen som inkarnerede LCHF’ere (og det er i øvrigt heller ikke meningen), men jeg forestiller mig, at de går derfra med noget at tænke på.\nPå den anden side er jeg ikke interesseret i at fortsætte med foredrag, hvis det fortsætter med at tage for meget energi fra mig. Men jeg tror, at øvelse gør mester. I hvert fald oplever jeg at foredragene fylder mindre og mindre i dagene før og efter, og det er også i den retning, det helst skal gå. Men tanken om at leve af at holde foredrag og holde flere hver uge ville jeg ikke trives med. I denne uge har jeg fx fire foredrag/optrædener, og det er for meget. Heldigvis er næste uge helt fri, så det går nok endda.\nFarvel til hormonel prævention – del I – p-piller og p-pille stop\nSkrevet i: Alt det andet, Migmigmig! Tags: introvert\n20. maj 2014 at 12:12\nDer er en super forelæsning om styrkerne ved at være introvert på Tedtalks. Link her: http://www.ted.com/talks/susan_cain_the_power_of_introverts\nFar til introvert pige skriver\n24. marts 2014 at 10:56\nJeg har 2 piger, på 9 og 6 år. Min pige på 9, er introvert, når hun er blandt flere mennesker. F.esk i skolen, ligner hun en lille mus, der ikke kan pakke sig nok ind i sig selv, men på 2 mandshånd, er det fint nok. Problemet for mig er bare. Jeg er selv extrovert, og synes det ligner hun er deprimeret eller har det dårligt, og jeg har svært ved at rumme at hun ikke er mere åben. Men det er fordi, jeg forbinder det med noget dårligt. Og det gør jeg fordi, det ligner jo ikke hun har det godt, og det gør da ondt helt ind i maven. Hvor min anden datter, når hun kommer over i børnehaven, så er det hej og smiler og er glad, og de andre børn siger jo så også hej, og smiler til en, og man føler sig velkommen. Det ser da langt mere positivt ud. Også når I skriver om, når i holder foredrag, så er der en del begrænsninger, for t komme af sted, men super I gør det. Jeg kunne godt tænke mig at “skubbe” lidt til hende, men ved ikke hvordan. Hun har tidligere været bange for at tage kontakt til læren, og spørge om hjælp, eller række hånden op i timen. Så startede vi med at hun fik 5kr i lommepenge, for at række hånden op. Og det er blevet en succes. Hun får ikke lommepenge for det mere, men turde nu af sig selv at deltage i undervisningen. Det er ligende tiltag, jeg godt vil lave. Bare at sige godmorgen til de andre eller, turde at være med til en leg i frikvateret.\nMen det der selvfølgelig er det aller vigtigste er at hun har det godt, og det er det jeg ikke ved. Har hun det godt? Er det godt nok, at være indelukket, eller er det negativt. Er det som jeg ser det begrænsninger, (f.eks at have ondt i maven, før et foredrag) eller er det lige som det skal være?\nEr der nogen der ved hvor jeg kan komme til et foredrag, hvor jeg kan lære noget om at have et introvert barn. Der kan bekræfte at “Ja, det barn er introvert, men det er super godt fordi …”\n24. marts 2014 at 11:05\nTil “Far til introvert pige”\nJeg vil foreslå dig at kigge ind på Anna Skyggebjergs blog: “Hele 3 ting”.\nHun har også skrevet bogen “Introvert – stå ved dig selv”, ligesom hun holder foredrag rundt omkring i landet.\n24. marts 2014 at 11:53\nDet lyder som en god bog. Jeg ringede til Anna, men hun holder ikke foredrag mere. Kender du evt en anden der holder foredrag ?\nPrøv at google Lise August, som også holder foredrag om introversion. Du kan også søge information på hendes side sensitiv.dk. Hun er specialist i det at være særligt sensitiv, hvilket en del introverte også er. Måske er din datter mere end blot introvert. Held og lykke.\nJette Nordbye Thunbo skriver\nDet er altid meget befriende at man ikke er den eneste\n” huleboer ” – Jeg har lige fået en lederstilling, hvor jeg bare er ” på ” – Og stressen vokser inde i mig. Jeg har brugt dagen på at på i tænke boks, for har hele tiden bildt mig ind at det nok blev bedre, præcist som med dit forhold til foredrag, øvelse gør mester! Men jeg bliver mere og mere overbevist om at det ikke er sådan!\nJeg er nu som jeg er! Og ingen andre, kan mærke hvordan der er inde i mig. Ej heller, kan andre tage ansvaret for at stoppe op og sige fra. Det er så her jeg er nu! Hvis jeg ikke skal bliver opslugt af at gøre noget på bekostning af mit helbred og natur.\nJeg kan faktisk blive helt varm om hjertet, ved de super seje valg du har truffet. Meget inspirerende!\nHåber at min svar ligger lige om hjørnet!\nTak for det, Jette, og rigtig gode tanker du gør dig. Selv sætter jeg en tidsgrænse på. Fx at jeg skal holde 10 foredrag før jeg måtte beslutte at det ikke var sagen. Det giver lige den ventil, man har brug for og dels en udvej 😉\nHar indtil fornylig ikke vidst, der var noget, som hed introvert, men det er jeg da helt sikker på jeg er, og nu vil jeg også læse bogen Introvert, så jeg kan blive rigtig overbevist om, at det er netop introvert jeg er. Hader også store sammenkomster og det ar være “på”. Jeg skal dælme ikke holde nogen som helst foredrag om noget som helst, og skal jeg bare deltage i møder med kollegaer, så siger jeg intet, jeg får nærmest puls på 240 og er ved at dratte ned af stolen… derfor synes jeg heller ikke, du er rigtig introvert, når du kan holde foredrag og tale til mange mennesker ! Men nu må jeg jo lige læse bogen, så kan det være, jeg har en anden “diagnose” 🙂\nJeg kender alt for godt problemstillingen du beskriver med dels at holde af at “nå ud til folk” og samtidig bruge uanede mængder energi på det! MEN jeg er sikker på, at jo flere gange du har gjort det og jo mere rutineret du bliver, desto mindre energi bruger du på det, og desto mindre dræner det dig i dagene efter.\nJeg er selv introvert/særligt sensitiv og da jeg var barn turde jeg ikke engang sige hej til mine (højt elskede) bedsteforældre, når de kom på besøg. Nu underviser jeg op til 70 studerende flere gange om ugen, og nu efter mange forelæsninger bruger jeg laaaaangt mindre energi på det, – både dagene før og bagefter.\nSå giv det lidt tid, jeg er sikker på at det vil blive mindre krævende med tiden! 🙂\nTak for en fantastisk kogebog og en skøn og inspirerende blog!\nDet er bare dejligt at høre, Kristina. Tak for dit input 🙂\nFantastisk beskrivelse! Rammer helt plet i forhold til rigtige mange forhold, (incl. mit eget :-), hvor vi tiltrækkes af personer med modsatte egenskaber end os selv. Det er jo bla. det, der gir’ grobund for, at vi til stadighed kan “forny vores undren” på hinanden og inspirere hinanden.\nJeg plejer at tænke på mig selv som primært introvert, men som “professionel ekstrovert” – efter mange år i job, med mange timer på “podiet” og med mange kontakter og arrangementer. Ét er den rolle man påtager sig professionelt – ét andet er hvordan man er som privatperson . Jeg tror faktisk det er “sundt” og udviklende at man også udfordrer sig selv på det punkt. Min egen erfaring har også vist mig, at efter som årene er gået har min “introvert-hed” ændret karakter. Idag er jeg ihvertfald langt bedre til at slappe af i de situationer, hvor jeg førend følte mig dårligt tilpas og allerhelst ville låse mig inde på toilettet indtil festen var forbi 🙂\nHvor dejligt at høre, at introvert-heden kan ændre karakter. Det stemmer meget godt med min oplevelse. Jeg synes, at jeg i øjeblikket klarer mere end hvad jeg ville have forventet jeg kunne, uden at være nødt til at gå helt i hi. Det giver en dejlig ro at kunne “behovsudsætte” lidt mere på den konto 🙂\nHerregud vad jag känner igen mig i det du skriver! Introvert? Hell yes 😀\nHar du planer om foredrag i det Nordjyske – f.eks Aalborg ?\nJeg har lige fået din bog – og den er bare intet mindre end fantastisk 🙂\nJeg håber du vil blive ved at synes det er energien værd, når du spreder budskabet med foredragene. Jeg var med til foredraget i Middelfart og synes du var fantastisk på den scene!! Samtidigt gik jeg derfra med en søster, der pludselig synes det hele gav mening, efter du havde sagt det – og det selvom jeg havde prøvet forgæves at fortælle de samme ting flere gange 😉 Så du må altså kunne noget Jane! Keep up the good work..\n5. november 2013 at 20:30\nDet alene gør det jo det hele værd. Tak Gitte 🙂\n5. november 2013 at 18:12\nSuper indlæg, Jane. Som introvert kan jeg virkelig sætte mig ind i din situation med at du både elsker og hader at holde foredrag!\nMen super at du gør det!\n5. november 2013 at 21:01\nJa, det er pudsigt som man både kan holde af det og synes, at det er alt for opslugende.\nJeg kommer netop fra et foredrag på en højskole, hvor to damer roste dig og din blog 🙂 Du gør det super og hvad angår foredragene, så tænker jeg, om der måske ligger en gammel og begrænsende overbevisning ift. at stille dig op foran folk. Noget i den angst du beskriver, du oplevede som barn. Hvad mon du fortalte dig selv om at stille dig frem dengang? Sidder den overbevisning der måske stadig et sted og “driller” lidt? I så fald vil den også trække på dine ressourcer, da du skal bruge energi på at undertrykke den og skubbe den væk, så du kan “være på”.\nJeg tror sagtens, du kan holde foredrag, så længe du ser det som et energi regnskab. Hvor du fastholder dig selv og tanker op og hvor du er med til at sætte dagsordenen for hvor lidt og hvor meget, der er godt.\nKram og tanker C\n5. november 2013 at 21:00\nDu er så god, Charlotte! Der sidder i hvert fald et eller andet og trykker 😉\nDu siger bare til kære Jane, hvis jeg skal “banke” lidt på dig med en omgang TFT næste gang vi ses 😉\n5. november 2013 at 16:04\nsjovt så mange af os introverte er gift med ekstroverte mænd… 🙂\nJa, det er egentlig lidt pudsigt. 🙂\nJeg kender alt til den følelse. Jeg har det forfærdeligt i dagene op til, at vi skal noget, om det er en reception eller en familiefest er sådan set ligemeget. Allehelst ville jeg aflyse, hvis jeg kunne. Men man blive jo nød til at møde verden, og når jeg er afsted er det jo som oftes også hyggeligt.\nProblemet med at være introvent er jo, at man som oftes bliver betragtet som lidt kedeligt (tænker jeg), men jeg kan bare ikke overskue alle de mennesker på én gang. Jeg bliver helt “stresset” af det. Min mand er ekstrovent. Gad vide om der er en sammenhæng der introvent søger ekstrovent og omvendt.\nIøvrigt er det en rigtig dejlig og insprirende blog/ bog du har. Efter sommerferien besluttede jeg mig for at tabe mig, og var en lang periode med i Netslank. Jeg blev motiveret til at lægge min kost om, og har med glæde fundet LCHF. Det passer bare så godt til min øvrige livsstil. Tak for det store arbejde du gør.\n5. november 2013 at 20:59\nÅh ja, tanken om at aflyse det hele, melder sig også tit hos mig. Og tit er det nemlig hyggeligt, når man først er ude. 🙂\n5. november 2013 at 13:23\nJeg har selv lige deltaget i personale-temadag om introvert/ekstrovert, det var så spændende, og som du selv skriver, en måde at forstå sig selv på og andre.\nDesuden kommer jeg med til foredraget på onsdag i Kolding, og jeg ser meget frem til det. Og det betyder at dit foredrag bliver tegnsprogstolket, for vi er 3 døve.\nJa, det kunne jeg forstå, da tegnsprogstolken skrev til mig. Det glæder mig meget at der bliver postet kræfter i det også!\nDu er i hvert fald god til at holde foredrag:-)\nDet var et rigtig fint foredrag for Akademimerkonomerne i går. Det var bare ærgeligt, at vi ikke var så mange.\nJeg aftalte med mand og største-barn i går aftes da jeg kom hjem, at vi prøver dit forslag om 4 uger på LCHF.\nDet bliver så knap 4 uger, for aftalen kører november måned ud.\nMindste-barn så noget hønsemås-agtig ud i hovedet i morges, da vi overbragte nyheden, men hun fangede ret hurtigt budskabet om, at hun så slap for kartoflerne og kunne spise sig mæt i kød og Fars gode sovs. Det med grønsagerne tror jeg så nok gled over hovedet på hende.\nTak for i går 🙂\nOg spændende med jeres projekt. Meld gerne tilbage hvordan det går!\nTak for en virkelig god blog og værdifulde råd omkring LCHF, som jeg helt gratis har benyttet mig af :). Og det virker så godt, for mig. Tusind tak Jane! Hvis du vil have gode råd og hjælp til at stå på en scene, så hjælper jeg dig gerne, helt gratis. Arbejder som sceneinstruktør og skuespiller, og kan helt sikkert give mange gode råd. Så har du en time eller to og er i København, så kom endelig forbi. Et godt råd er bla. at trække vejret helt ned i maven, få kontakt med dig selv, og tillade små pauser imens du taler. Så oplever du ikke samme anspændte træthed efter et foredrag, blot den skønne adrenalin. Tak igen!\nHvor er det pænt af dig, Per, tak! Jeg tror, jeg vil tage dig på ordet så snart jeg har lidt mere luft i programmet 🙂\n5. november 2013 at 11:19\nJeg kan fint følge dig. I torsdag var jeg sat på min hidtil største foredragsudfordring. Et foredrag for 50 personer i Sephora blev flyttet fra et lukket rum (hvor jeg altid er i dialog med publikum) til MIDT i Illum. Stod i en boksering og skulle holde den kørende, mens folk kom ned fra rulletrapperne og stoppede op rundt omkring os (og af og til gik videre). Jeg overlevede, men det var …meget anderledes.\nÅh Gud, Anette!! Den oplevelse ville have traumatiseret mig! Godt du overlevede 😉\nJeg tænker, at hvis du IKKE stod på en scene, hvis IKKE du havde et foredrag, en rolle at spille, og en eller anden følelse af kontrol (i mangel af en mere positivt ladet ord), så ville det nok ikke være rart at være i samme forsamling? For mig giver det faktisk ok mening, at du godt kan den slags som introvert, så længe du har styr på det du nu engang skal have styr på? For ja, det er jo ikke det samme som at være sky eller eneboer. Men sikke en masse kræfter det må koste. Jeg er langsomt ved at acceptere, at nogle ting bare koster de kræfter, og så må jeg lade op igen bagefter. Helt at undgå opgaver der dræner, det bliver egentlig også for stor en kamp for mig.\nDet er en god pointe, Rikke, det med at jeg spiller en rolle på en måde. Det giver mening at se det sådan. Og du har også ret i at det kan være opslidende at skulle undgå alle svære ting. Og jeg oplever vitterligt at det bliver nemmere for hver gang så der er også fremgang at spore… 😉\nGrete Mor skriver\n5. november 2013 at 10:52\njeg tror helt sikkert at man kan vænne sig til det. Jeg uddannede mig til lærer sent, fordi jeg brænder for børn og for at være deres mentor. I begyndelsen var jeg ved at dø når jeg skulle være på, fordi det bare ikke er et behov jeg har, men efter nogen tid gik det helt fint. Skole/hjemsamtaler og forældremøder inklusive. Budskabet hjalp, det at formidle noget jeg brænder for – som du jo også gør. Men problemet med energien har jeg desværre ikke fundet en løsning på, defor er jeg nu gået ned med stress for tredie gang. At undervise fem dage om ugen, bagefter at skulle forberede mig i en masse larm fra kolleger og hyppige lange møder bagefter har bare drænet mig.\nNå, nok om mig 🙂 Ville egentlig bare sige at jeg kender alt til din bekymring og fortælle dig at det bliver bedre, men at du skal sørge for at få opladnings tid efterfølgende !\nDet er hårde odds at brænde for et job, som man ikke kan tåle at have. Av! God bedring!\n5. november 2013 at 09:32\nTil dem, der ønsker at vide mere om introvert/ekstrovert, vil jeg på det varmeste anbefale Anna Skyggebjergs blog (Hele tre ting) og hendes bog (Introvert – stå ved dig selv)\nOg Jane, du GØR det altså rigtig godt på en scene, og ja, folk får noget at tænke over. Det hørte jeg på vej ned af trapperne fra dit foredrag i Middelfart i sidste uge: “Nå, ja, hun så jo bestemt ikke overvægtig ud, det ku’ da godt være, man skulle prøve det”. Og: “Det lyder godt nok vildt, hvis man bare må spise så meget fløde og smør….”… osv.\nJeg har ikke fået læst Anna Skyggebjergs bog endnu og det er en skam. Jeg må ønske mig den til jul. Jeg har læst den engelske QUIET! Den er også god.\nOg tak for de fine ord om foredraget i Middelfart. Det er dejligt når man får lov at rykke lidt i folk.\nTak for en genial blog og bog. Jeg glæder mig virkelig meget til din bog nr. 2.\nApropos dit ovenstående indlæg kan nogle af dine læsere måske have glæde af at se nærmere på karaktertrækket ‘særlig sensitiv’, som ifølge forskning er 20 % af os der er.\n5. november 2013 at 20:55\nJa, det er meget beslægtet det med særlig sensitivitet. Også et interessant emne at dykke ned i 🙂\nDejligt indlæg. Det er som at læse om mig selv….Like\n5. november 2013 at 08:34\nTak for et supergodt indlæg! Jeg må have haft en eller flere absencer for jeg har aldrig bidt mærke i det med at introvert (blandt andet) betyder at man lader op ved at være alene. Det giver utrolig god mening for mig – som holder meget af andres selskab – men mest hvis jeg ved, jeg inden for den nærmeste fremtid har mulighed for at være lidt alene. Som elsker at være sammen med min familie, men mest hvis der også er udsigt til at være lidt alene hjemme. Som også holder oplæg/foredrag og egentlig også godt kan lide det, mens det står på, men ikke før og efter (og vist kommer igennem det ved at fokusere på at emnet/pointerne, og ikke jeg selv er i centrum). Introvert – det giver ny og god mening for mig. Tak:-)\nSelv tak 🙂 Det er en god hjælp at fokusere på emnet og ikke på sig selv. Det bruger jeg også 🙂\nAnn Katrine Kristensen skriver\n5. november 2013 at 08:33\nSidder og smågriner lidt for mig selv efter at have læst det her. Har aldrig rigtig tænkt så meget over om jeg og min kæreste er henholdsvis introvert eller ekstrovert. Men din beskrivelse af dig selv og af når din mand kommer glædestrålende hjem og fortæller om fester I skal til, ramte bare lige plet. Jeg sidder også altid og prøver på at smile og finde på positive ting ved (igen igen) at skulle til en fest når jeg egentlig helst havde brugt weekenden på bøger, varme bade og et par gode film 😉\nKunne ikke lade være med at grine.\nTak fordi du bruger tid på at fortælle om den slags ting også.\nHåber du har ret i at øvelse gør mester. Har utrolig svært ved at tale foran andre, men når jeg først er kommet igang er jeg faktisk ret god. Holder selv foredrag om det at være storesøster til en dreng med Downs. Målet er en dag at nå dertil hvor jeg ikle starter foredraget med at blive rødbede farvet i hovedet og blød i knæene. 🙂\nJa, det er utroligt med de reaktioner, man kan få på de foredrag. Selv er jeg aldrig nervøs hverken før eller når jeg er på. Mine udfordringer består i dagene inden og efter…\nNå, men så blev jeg da så klog på mig selv. Jeg vidste slet ikke der var noget der hed sådan. Rart at blive klogere engang imellem 🙂


Egmont - Nordisk Film flot repræsenteret ved Robert 2010\nEgmont - we bring stories to life / Presse / Nyheder og pressemeddelelser / Nordisk Film flot repræsenteret ved Robert 2010\nNordisk Film flot repræsenteret ved Robert 2010\nFebruar 08, 2010.\nDet blev en stor aften for Nordisk Film, da Årets Robert i går blev uddelt i København.\nNordisk Films egne filmproduktioner tog 7 priser med hjem, og i kraft af sit engagement i Zentropa og musikselskabet MBO Group kunne Nordisk Film også glæde sig over aftenens helt store vinder, "Antichrist", og Tina Dickows to priser.\nLars von Trier (Zentropa) vandt med "Antichrist" 7 statuetter for årets film, årets instruktør, årets manuskript, årets fotograf, årets klip, årets lyddesign samt årets special effects.\nDen dansker singer-songwriter Tina Dickow, som er artist hos Nordisk Films musikselskab MBO, fik to Robert-priser for årets score og årets originale sang for "Oldboys", Nikolaj Steens instruktørdebut.\nBirger Larsens "Superbror" blev årets børne- og ungdomsfilm.\n"Antichrist" - en intens fortælling om ondskab, magt og kærlighed mellem to mennesker. Filmen er instrueret af Lars von Trier (Zentropa) og distribueres af Nordisk Film.\nNordisk Film Største producent og distributør af elektronisk underholdning i Norden.\nZentropa Zentropa producerer kvalitetsfilm for et internationalt publikum.\nMBO Group MBO stor bag flere danske musikselskaber.


#206: Agile Brewing - Pomme Fatale | Lehrmann og bryg\n#207: Det Lille Bryggeri – Tro, Håb og Kærlighed\nFiled under Agile Brewing, Danmark, Karakter: 7,5, Saison\nEt af de bryggerier jeg desværre ikke nåede forbi på årets Ølfestival var det lille aarhusianske bryggeri Agile Brewing. Men heldigvis faldt jeg tidligere på ugen lidt ved et tilfælde over en af deres øl, Pomme Fatale, så jeg udnyttede lejligheden til endelig at få prøvet en af deres øl.\nPomme Fatale er en saison på 8,5%. Den har været lagret i seks måneder på fade fra Cold Hand Winery, som har været brugt til æble isvin.\nHvis man ikke er stødt på Cold Hand Winery før; så har de – kort fortalt – specialiceret sig i at lave isvin eller rettere: kryokoncentreret vin. Det vil sige de tager mosten eller saften fra frugter og fryser det let. Vandet i mosten er det første, der fryser til is, og man kan derfor hælde frugtsaften fra, der på denne måde bliver ret koncentreret. Koncentratet bruges så til at lave frugtvin på . Resultatet er nogen særdeles smagfulde frugtvine.\nLigesåsnart kapslen ryger af flasken opfanger jeg duften af æbler. Da Pomme Fatale kommer op i glasset forsætter herlighederne. En dejlig duft af æble og sødlig æblecider pirrer mine næsebor sammen med en fin syrlig og let funky note. Det er duft af sensommer, nedfaldne æbler og fugtig skovbund. Det er ren balsam for sjælen, og jeg har ekstremt svært ved at løsrive mig fra at nyde den liflige næse.\nDa jeg tager første tår bliver jeg noget desorienter, og jeg har først svært ved at få ordentligt styr på smagen. Ud fra næsen havde jeg forventet en sødmefuld øl med en smag i retning af cider. Men det her er uden tvivl en saison med en god tør smag og en god smag af træ som kommer fra fadet. Æblerne er stadig tydelige; men her er samtidig også en krydret smag som mere får mig til at tænke på æblekage og krydderkage. Pomme Fatale opleves sødmefuld (men ikke sød); men den har samtidig en god saison tørhed som giver et godt modspil til æblerne.\nDet er en øl man skal tage sig tid til at nyde. Start med at servere den rigtig kold. Her opleves den let, liflig og sødmefuld. Lad den så stige i temperatur og oplev hvordan den åbner sig op med en mere intens og udtalt duft af æbler. Samtidig bliver sødmen mindre fremtrædende og istedet træder fadet mere i karakter.\nAlt i alt en virkelig god saison, som har fået overraskende meget karakter fra fadet og isvinen. Men fremfor alt så har Pomme Fatale en fantastisk næse, som virkelig blæste mig bagover.\nEn lille fin detalje ved Pomme Fatale er voksforseglingen af flasken.\nMin Karakter: 7,5\nUdseende: Pomme Fatale er en ravfarvet og let uklar øl, med et ganske flot fluffy skumhoved. Skummet er ganske stabilt og falder ekstremt langsom sammen.\nDuft: Virkelig behagelig næse med en fin aroma af sødlige æbler. Den minder om sødlig engelsk cider. Noter fra fadet komplimenterer ganske godt æblenoterne med lidt funk, våd skovbund og syrlighed. Det er overraskende meget karakter fra fadet, som øllen har formået at optage.\nSmag: Den umiddelbare oplevelse er æble, krydderkage og æbletærte. En umiddelbar sødme som afløses, træet og en god krydret note samt lidt varmende alkohol.\nMedium krop med en forholdsvis god karbonering. Den føles meget frisk og tør i munden på trods af den sødmefulde smag.\nGanske god eftersmag. Den føles først ganske tør med udtalte noter fra fadet; men efter lidt tid kommer smagen af modne æbler snigende og tiltager stille og roligt i styrke for til sidst at dominere eftersmagen med smagen af bagte æbler.\nOm Pomme Fatale:


Newsner » Familie » 26-årig stoppes i tivoli fordi hun er for tyk – 6 måneder senere viser hun sit nye jeg og chokerer alle\nEgentlig var Lexi og Danny Reed et lykkeligt, ungt par. Hun er 26. Han er 28.\nMen en omstændighed hindrede de to i at leve deres liv til fulde: De er begge overvægtige.\nOvervægten påvirkede absolut parrets liv – både psykisk og fysisk.\nIfølge Lexi og Danny havnede de tit i ubehagelige situationer, fordi de var så overvægtige.\nIsær en hændelse kom til at betyde meget, da det unge par besluttede sig for at forandre deres liv.\nEt indlæg delt af Lexiiii ❤ (@fatgirlfedup) Okt 2, 2016 kl. 7:22 PDT\nLexi husker tilbage på den dag, hun fik nok – hvor bægeret flød over.\n“Jeg havde længe set frem til at tage i en forlystelsespark og køre i rutsjebanerne. Men da jeg kom til slutningen af køen, fortalte personalet med, at jeg var for tung. Jeg måtte ikke køre. Det var så utroligt pinligt”, fortæller Lexi.\nSelv i hverdagen var der ofte problemer som følge af Lexis overvægt. Hun følte større og større ubehag ved at vise sig udenfor.\nEt indlæg delt af Lexiiii ❤ (@fatgirlfedup) Jun 8, 2016 kl. 7:13 PDT\nLexi og Danny indså, at deres overflødige kilo ikke var sundt.\nDe vidste, at de måtte gøre noget, men de var også bange for at forandre deres liv og faste vaner.\nMen i januar 2016 fik de altså nok.\nEt indlæg delt af Lexiiii ❤ (@fatgirlfedup) Jul 14, 2016 kl. 7:11 PDT\nDe ville ikke bare spise anderledes. De ville ændre deres liv helt fra grunden.\nEftersom mad hidtil havde været en fælles hobby og største interesse, ville det ikke blive let.\nEt indlæg delt af Lexiiii ❤ (@fatgirlfedup) Okt 13, 2016 kl. 9:52 PDT\nEt indlæg delt af Lexiiii ❤ (@fatgirlfedup) Jul 11, 2016 kl. 6:00 PDT\nNu laver de tit mad sammen med et sundere liv for øje. Desuden har de stadig fuldtidsjobs at tænke på.\nEt indlæg delt af Lexiiii ❤ (@fatgirlfedup) Mar 5, 2017 kl. 8:51 PST\nEt indlæg delt af Lexiiii ❤ (@fatgirlfedup) Mar 19, 2017 kl. 6:08 PDT\nOg man må da sige, at forandringen er til at få øje på.\nMan kan knapt tro, at det er de samme mennesker. Og ser de ikke bare lykkelige ud?\nEt indlæg delt af Lexiiii ❤ (@fatgirlfedup) Mar 18, 2017 kl. 8:13 PDT\nJeg må sige, at dette par virkelig har gennemgået en inspirerende og imponerende rejse!\nAt lide af fedme er jo ganske alvorligt set fra et helbredssynspunkt, så det føles godt at se, hvordan Lexi og Danny har det bedre nu.\nEt indlæg delt af Lexiiii ❤ (@fatgirlfedup) Mar 7, 2017 kl. 2:43 PST\nLexi og Danny viser, hvor langt vi mennesker kan nå, hvis vi er motiverede og får støtte – det er bare at bifalde deres utrolige forvandling.\nOg det vigtigste? De gjorde det hele sammen og er mere lykkelige end nogensinde. Det er ved at dele med dine venner!


Hvis du finder du af, at din søvn godt kan blive bedre , kan du få rigtig meget ud af at sætte dig ind i stoffet, for ikke at falde i fælden med bare at købe det første og bedste, når der skal købes ind til soveværelset. Krone Deluxe Kontinentalseng 140x200cm anbefales som en af de varer, der højner din føleles af velvære når du sover. Skal du ud og finde dig en ny topmadras eller dyne, er der mange gode varer her på siden – alt du har behov for af alt til din søvn. Noget af det, der har indvirkning, kan være din højde, og husk at det er vigtigt at dine produkter er gode og passende.\nKrone Deluxe Kontinentalseng 140x200cm fås sammen med en masse andre varer lige her i shoppen i den eftertragtede varegruppe Kontinentalseng. Det er ren luksus at få hele 30 dages fortrydelsesret oven i hatten når du køber din vare. Langt de fleste i Norden køber deres Krone Deluxe Kontinentalseng 140x200cm ved den velkendte shop Sengetid, som ikke bare er en døgnflue, men har bevist sit eksistensgrundlag gennem lang tid. Der er mange varer i shoppen og i det store udvalg kan du shoppe løs efter lækre varer, som jo fx kan være det produkt på denne side. Køber du varer online er priserne bedre- når webshoppen sparer de penge som en almindelig butik bruger, så kommer det dig til gode.\nKøbes der ind i en webshop, er der bedre fordele, som ikke er en selvfølge i fysiske butikker. Dine varer skal kunne returneres i 14 dage. efter du har foretaget dit køb på nettet, og nogle webshops har valgt at give mere som ligger udover de lovpligtige 14 dage. En stor fordel for dig som forbruger er, at webshops har deres priser online, og det er let at gennemskue, hvilken pris og betingelser der er bedst, blandt de mange udbydere af varer, der findes online. Det er let i dag at sammenligne priser – du kan gøre det når du har lyst, uden at være afhængig af butikkers åbningstider. Du får også en anden stor fordel, når du shopper online, og det er du slipper for, at være afhængig af at nå at handle i butikkens åbningstid. Online shoppen får Posten til at levere dine varer til din adresse, medmindre du vælger at få dem sendt til din arbejdsadresse, og det giver en god fleksibilitet for dig. Det med at stå i kø i en butik er efterhånden ret gammeldags, når du køber online så gå let og ubesværet direkte til kassen, når du er færdig med at handle, så undgår du skrigende unger, der plager deres forældre om slik og søde sager.\n54 reviews for Krone Deluxe Kontinentalseng 140x200cm


Veganer går all in\n9. okt 2019, 07:42\nDer bliver jo naturligvis talt en del om kost her på siden. Men det her er alligevel ikke noget man ser hver dag.\nhttps://www.dr.dk/mitliv/frederikkes-ka ... -mig-sagen\n9. okt 2019, 09:25\nJeg må godt nok indrømme, at jeg synes han er en selvcentreret nar.\nDet er fint at dedikere en del af sin energi på en sag man brænder for, men det bør ikke gå ud over familien/kæreste, og på ingen omstændigheder ens forsørgelsesgrundlag. Hvis ikke han kan forsørge sig selv imens, så skal han slet ikke gøre det. Mærkværdig prioritering, og som så ofte går kvinden i et urimeligt kompromis. Hun burde forlade ham, men det gør hun næppe.\nDet har intet med fødevare at gøre, han er bare træt af pigen.\nHan er som andre radikale personer helt blæst og helt afsondret fra virkeligheden.\n9. okt 2019, 15:44\nEr det ikke også ham, der fik Jakob Ellemann til at komme med sin episke baconkommentar?\n9. okt 2019, 20:11\nDer er ikke noget besynderligt i at folk vokser fra hinanden.\nHun er overfladisk, simpel uselvstændig pige, der faldt for at han altid var mega-glad og ville have barn mens han søgte indsigten og fandt at der er mere magtpåliggende ting at gøre.


Læs med ro i maven og sikkert tag over hovedet - Den Blå Port\naf Den Blå Port | mar 14, 2021 | Artikler | 0 Kommentarer\nDer er ingen tvivl om, at taget på vores huse er noget af det vigtigste når det kommer til at føle sig sikker og tilpas. Uden det, ville vi ikke kunne sidde og nyde en god bog i regnvejr, eller beskytte vores hus og os selv mod generelt vind og vejr.\nDer er mange, der slet ikke tænker på, at deres tag også kræver vedligeholdelse. Man tænker typisk bare, at et tag er et tag. Der kan nemt gå længe mellem, at man overhovedet selv får kigget ordentligt på sit tag. Heldigvis, er der eksperter til rådighed, der kan hjælpe os med det.\nRådgivning og hjælp til dit tag\nBlandt mange tagdækkere og andre specialister i Danmark er det muligt at få hjælp til at få efterset ens tag. Man kan starte med selv at tjekke, hvordan tagfladen ser ud. Herefter, kan man vurdere, om man synes man har behov for at få set det efter i sømmene. Hos Dansk Tagservice kan man eksempelvis få en prisoversigt, hvorefter man kan få et gratis tagtjek. Hvis du allerede nu tænker, at dette kunne være relevant, så tjek dem ud her.\nDer er selvfølgelig flere overvejelser, der både skal tages af dig selv og eksperterne. Af den grund er det også vigtigt, at man tænker på at få alle sine behov med, inden man springer ud i det. Det er her, at de professionelle især kan hjælpe og rådgive for, at du også får en god oplevelse, så du kan fortsætte med at få stillet din læselyst uden dryp og vindstød indenfor.\nØkonomi og tagtyper skal hænge sammen\nSom med alt der koster penge, skal man selvfølgelig have det økonomiske aspekt med i sine overvejelser. Hvis man eksempelvis tænker, at man gerne vil have solceller for at spare penge på længere sigt, skal man have noget startkapital til rådighed.\nUdover dette, skal det selvfølgelig også være muligt med den tagtype man godt kunne tænke sig. Det mest populære tag på de danske parcelhuse og villaer er teglsten. Teglsten har mange gode elementer, som man kan læse mere om ved Dansk Tagservice. De er holdbare og har lang levetid. Samtidig, kan de give et virkelig flot udtryk til huset, hvilket nok også er grunden til, at de er så populære.\nBetontagsten fås i mange farver og er også en god mulighed når du skal have nyt tag. Levetiden er dog ikke altid så pålidelig, og de skal lægges af tageksperter, der har styr på hvad de laver. Læs dog gerne videre op på dem på hjemmesiden.\nSkifertag er en mulighed, der især er tiltalende, hvis solceller er relevant for dig. De kan i nogle tilfælde fås med integrerede solfangere og kan være lækre og elegante at se på. De har som udgangspunkt også virkelig lang levetid, hvilket kun er godt. Alt dette, kan der læses mere specifikt i dybden om på førnævnte hjemmeside.


Tony Soprano's Pizza & Ristorante, Mount Laurel - Restaurantanmeldelser - TripAdvisor\nSøg USA›New Jersey (NJ)›Mount Laurel›Restauranter i Mount Laurel›Tony Soprano's Pizza & Ristorante\nNr. 25 af 89 Restauranter i Mount Laurel $$ - $$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 3747 Church Rd, Ste 2, Mount Laurel, NJ 08054-1144 +1 856-231-0505\nRyd alle Begynd din anmeldelse af Tony Soprano's Pizza & Ristorante Klik her for at vurdere\nOpdaterer listen... Rejsende, der kiggede på Tony Soprano's Pizza & Ristorante, kiggede også på\nMoorestown, NJ Alle restauranter I Mount Laurel (117)\nHar du været i Tony Soprano's Pizza & Ristorante? Fortæl om dine oplevelser! Skriv en anmeldelse\n3747 Church Rd, Ste 2, Mount Laurel, NJ 08054-1144 Placering:\nHer er de spørgsmål, som tidligere besøgende har stillet, med svar fra repræsentanter fra Tony Soprano's Pizza & Ristorante og andre besøgende\n2 spørgsmål Stil et spørgsmål Har du nogen spørgsmål? Få svar fra ansatte på Tony Soprano's Pizza & Ristorante og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Tony Soprano's Pizza & Ristorante Bedst bedømte seværdigheder i nærheden 21 anmeldelser Laurel Lanes and Brewsters Pub\nGennemse alle seværdigheder Bedst bedømte restauranter i nærheden 5 anmeldelser Kimchi Korean Bbq\n13 anmeldelser Trattoria Figaro\n26 anmeldelser F & M Delicatessen


Multi-level marketing - familiens sorte får? - Dansk Iværksætter Forening\nCache size: 11.03 MB (308 files)\nMulti-level marketing – familiens sorte får?\nDer er ikke noget odiøst ved multi-level marketing. Som koncept. Men desværre bugner markedet for freelance-sælgere af plattenslagere, der jagter store og hurtige penge på andres bekostning. Og den slags giver et blakket ry.\n»Per definition er der ikke noget forkert ved multi-level marketing. Men der er en stor andel af koncepter, der har karakter af pengepyramider, og det er uden tvivl dem, der bidrager kraftigt til det dårlige ry,« fastslår Thomas Riis. Han er lektor ved Juridisk Institut på Copenhagen Business School og er tillige medforfatter af bogen »Pyramidespil og multi-level marketing«. Han kender alle historierne om de hurtige penge.\n»Nogle af de koncepter, der bliver kraftigt markedsført, har karakter af religiøse vækkelsesmøder. Det er de her get-rich-quick-schemes, som vi ind imellem ser på tv, og for nogle mennesker er det uden tvivl let at blive lokket af,« mener han.\nIfølge lektoren er der én gylden regel, man bør sætte over alt andet, hvis man overvejer at kaste sig ud i et koncept, der bygger på MLM. Den lyder sådan: Hvis det lyder for godt til at være sandt – så er det for godt til at være sandt. Med andre ord: Hold fingrene langt væk.\nPostordre var fy\n»De MLM-selskaber, der er legitime, er dem, hvor der sker en reel distribution af varer. Det problematiske opstår der, hvor man bliver bedt om at betale et registreringsgebyr, der eventuelt er kamoufleret som et salgskursus, og hvor man bliver lovet, at den store gevinst venter lige om hjørnet. Så skal alarmklokkerne ringe,« fastslår Thomas Riis.\nFor ikke overraskende er det oftest de selskaber, der har en meget kort levetid. Pyramiden bliver simpelthen udtømt, og tilbage sidder en flok slukørede mennesker, der ikke fik andet end luftkasteller for spareskillingerne.\n»Tidsaspektet er vigtigt at se på i et MLM-selskab. De virksomheder, der har eksisteret i ti år, har stort set altid både et hæderligt produkt og en ordentlig etik, for ellers ville de simpelthen være bukket under i løbet af relativt kort tid. Man kan selvfølgelig aldrig sige aldrig – men det er en rigtig god rettesnor at se på historikken,« tilråder han.\nEt hurtigt klik omkring Google med de tre bogstaver, MLM, i søgefeltet, giver 27.500 links. Alene i Danmark. Det siger noget om udbredelsen af det omstridte markedsføringskoncept. Og oftere og oftere vil vi komme til at stå overfor naboer, kolleger og andre nære og knap så nære forbindelser, der forsøger at afsætte deres varer til os via mund til mund-metoden, som MLM i bund og grund bygger på, vurderer Thomas Riis. I England bliver hele 20 procent af alle vitaminer og kosttilskud solt via MLM, og i USA er det ikke unormalt at handle både elektronik, haveredskaber og boligudstyr på den måde.\n»De første sager, hvor nogle godtroende mennesker blev lokket til at skyde penge i koncepter, der skulle gøre dem rige på ingen tid, stammer faktisk helt tilbage til 1970, og den slags vil vi blive ved med at se. Sådan er verden jo skruet sammen – den kloge narrer den mindre kloge. Men jeg er overbevist om, at MLM er kommet for at blive, og vi vil se det mere og mere, som årene går. Husk på at for 30 år siden var handel via postordrefirmaer det sorte får i familien,« siger Thomas Riis.\nHenry L. Rasmussen er HR-konsulent og virksomhedsudvikler med eget firma, HLR/Synergitek. Og han er ikke i tvivl om, at Thomas Riis stiller den helt rigtige diagnose:\n»Det ligger i vores kultur at tænke, at alt nyt er noget værre skidt. At det er populært i andre lande, lader vi os ikke sådan påvirke af, for vi vil stadig hellere se købmanden i øjnene, end vi vil handle\npå alternative måder. Det vil nok tage nogle år endnu, før det bliver anderledes,« spår han.\nI sin virksomhed betjener Henry L. Rasmussen kunder, der har brug for at se helt nye vinkler på deres arbejdsliv og virksomhed. MLM-konceptet er ofte til diskussion. Og næsten lige så tit ender de afvisende forretningsforbindelser med alligevel at se nogle perspektiver i metoden ved nærmere eftersyn, fortæller han.\n»Jeg er ikke varm fortaler for MLM uanset hvad, for jeg støtter naturligvis ikke, at nogle mennesker tjener penge på at andre taber dem. Men jeg siger bare, at man bør sætte sig grundigt ind i tingene, før man støder dem fra sig. Folks opfattelse er, at MLM er en hurtig måde at tjene penge på, men det er ikke sandt. Det er hårdt arbejde at få et levedygtigt MLM-koncept op at stå, og de mennesker jeg kender, der har succes med det her, knokler virkelig for indtjeningen.«\nHos Forbrugerstyrelsen sparer forbrugerombudsmand Hagen Jørgensen ikke på advarslerne overfor MLM. Et af de punkter, han for alvor lægger afstand til, er markedsføring overfor gode venner og bekendte.\n»Vennehvervning kan være meget ubehagelig, fordi folk kan miste tilliden til venner og familie eller lade sig overtale til at påtage sig en forpligtelse, som de dybest set ikke har lyst til, siger jurist Katrine de Neergaard fra Forbrugerombudsmandens kontor.\nDet handler med andre ord om at komme til at stå i gæld til hinanden. Og det er da heller ikke smart, medgiver Henry L. Rasmussen:\nHr-konsulentens bedste råd til en veludviklet MLM-butik lyder derfor sådan: Brug dit nærmeste netværks netværk.\n»Enhver god kontakt bliver skabt i et netværk, og hvis du bruger dit netværk rigtigt, rummer det uanede muligheder. Det er jo i virkeligheden der, MLM-successen ligger begravet. Der er ingen tvivl om, at det nemmeste er at få fat i dem, der står lige ved siden af dig, men som jeg ser det, bliver privatsfæren overskredet – og det er faktisk også med til at give MLM det dårlige ry, som konceptet lider under,« mener han.\nDe ni største MLM-selskaber herhjemme dannede sidste år den fælles interesseorganisation Direkte Salgs Forening. Dels for at have et fælles fora at mødes i, men mindst lige så meget for at forsøge at rydde op i junglen af plattenslagere, og ad den vej blankpolere det blakkede ry.\n»Vi forsøger at være med til at holde noget selvjustits i branchen, for det er der hårdt brug for. Vores håb er, at folk der støder på vores logo med tiden vil føle sig sikre på, at de har at gøre med et seriøst selskab, der ikke bare er ude på at trække penge ud af folk,« forklarer formand for foreningen, Jens-Erik Thuesen.\nHan forhandler helseprodukter for firmaet Foreverliving, og på verdensplan har han godt syv millioner kolleger. Og at en hel del af dem formidler deres produkter og tilhørende historier til netop venner og bekendte, er han slet ikke i tvivl om. Derfor er han ikke helt på linie med Forbrugerombudsmanden i den sag, for med den rette etik, er det ikke noget problem at gå tæt på de nære relationer, mener han:\n»Jeg mener ikke nødvendigvis det er et problem, at jeg viser dig noget, som du kan få noget ud af selv. Men det kræver selvfølgelig, at ingen føler sig presset til at sige ja til noget, de i bund og grund ikke har lyst til, og her spiller etikken en altafgørende rolle,« siger han.\nI det hele taget er kodeordet for succes i et hvilket som helst MLM-selskab etik, fastslår Jens-Erik Thuesen.\n»Som i enhver anden forretning skal man være god ved andre. Man skal være ærlig og hjælpsom, og man skal være parat til at erkende, at man ikke behøver hverve alle og enhver, som man møder på sin vej. Nogle mennesker egner sig ikke til MLM, enten fordi de ikke har gå-på-modet i sig, eller simpelthen fordi de fokuserer alt for meget på, at de vil tjene penge,« siger han.\nDen helt store udfordring for Direkte Salgs Forening i årene fremover bliver, at få lært folk, hvad MLM går ud på, forudser Jens-Erik Thuesen.\n»Den almindelige opfattelse er stadig, at MLM er en vej til hurtige penge mere end en ny måde at markedsføre sig på, og den holdning skal vi have ændret. Der er ingen tvivl om, at vi står overfor en kæmpe opgave, og der går nok nogle år endnu, før begrebet bliver stuerent. Men det skal nok lykkedes – det er jeg overbevist om,« siger han.


Maries ideer på Facebook\nPå Facebook kan du nemt blive opdateret om, hvad der sker her på bloggen. Ved at like Maries ideer på Facebook kan du på nyhedssiden (eller forsiden) på Facebook se, hvornår vi lægger ny inspiration eller nye konkurrencer herind.\nHvis du ikke allerede er en del af Facebookuniverset, kan du tilmelde dig her.\n30. marts 2014 28. marts 2014 Katrine Sivkær PettersenSkriv kommentar\n30. marts 2014 28. marts 2014 Katrine Sivkær Pettersen Om Maries ideer Skriv kommentar\nVind kreative kufferter\nFredagskonkurrencen går i børnehøjde. Vi udlodder to søde kufferter med sy- og strikke-grej.\nDen ene kuffert gemmer bl.a. garn og tråd samt strikkepinde.\nMed den anden kuffert kan du sy sødt hårpynt, sommerfugle og fine kager. Den indeholder nemlig nål og tråd, hårelastikker, spænder og filt.\nKufferterne er fra AM Leg og kan findes i mange legetøjsforretninger.\nDeltag i konkurrencen ved at svare på spørgsmålet i kommentarfeltet.\nHvilken kuffert vil du helst vinde – sy-sættet eller strikke-sættet?\n28. marts 2014 28. marts 2014 Katrine Sivkær Pettersen36 Kommentarer\n28. marts 2014 28. marts 2014 Katrine Sivkær Pettersen Konkurrencer 36 Kommentarer\nBodil Hansen og Marianne Nielsen. I har vundet garn, hæklenål og guidehæfte fra Myboshi.\nStort tillykke – og rigtig god fornøjelse! Kh Marie og co.\n27. marts 2014 27. marts 2014 Katrine Sivkær Pettersen2 Kommentarer\n27. marts 2014 27. marts 2014 Katrine Sivkær Pettersen Konkurrencer 2 Kommentarer\nFra skrald til genbrugsguld\nI går viste vi billeder af genbrugsmøbler, der havde fået nyt liv.\nDerfor vil vi ikke snyde jer for disse sjove tasker – lavet af 22-årige Helene Kaspersen, der har bloggen Når genbrug bliver til guld.\nI bogstaveligste forstand gør hun skrald til guld – ud af gammelt chokoladepapir, mad- og kaffeposer fletter hun flotte tasker, punge og armbånd.\nDu kan se flere af hendes kreationer her.\nPsst. Hun sælger sine ting, men du kan også finde vejledninger, hvis du vil give dig i kast med fletteriet selv!\nFoto: Helene Kaspersen\n25. marts 2014 12. marts 2014 Katrine Sivkær Pettersen1 Kommentar\n25. marts 2014 12. marts 2014 Katrine Sivkær Pettersen Inspiration 1 Kommentar\nEr du en af dem, der elsker at gå på loppemarkedjagt? Og kan du lide at ombetrække, male og give møbler nyt liv og udseende?\nDet kan vi også hos Maries ideer – og den anden dag fik vi ny inspiration, da vi så disse romantiske og meget sommerlige møbler. Vi fik helt lyst til at tage på forårsloppetur og finde nyt guld blandt de mange lopper.\nHvis du klikker her, kan du finde møblerne fra det romantiske hjørne, som du kan se på billedet.\nFarver og stoffer bestemmer du jo selv – måske er du mere til de blå eller lilla nuancer?\nFoto og opskrift: Kristina Strand\n24. marts 2014 12. marts 2014 Katrine Sivkær PettersenSkriv kommentar\n24. marts 2014 12. marts 2014 Katrine Sivkær Pettersen Inspiration Skriv kommentar\nVind flotte forårshuer\nKan du huske Myboshi, som vi skrev om for nogle uger siden – de to gutter fra Tyskland, der efter en skitur til Japan startede deres eget huefirma?\nI denne uge udlodder vi to hæklekits med Myboshigarn, -hæklenål og -vejledningsbog. Garnet er i forårsfriske neonfarver og består af 30 % merinould og 70 % akryl. Med hvert kit følger 3 garnnøgler.\nSvar på spørgsmålet i kommentarfeltet og vær med i konkurrencen.\nFra hvilket land kommer mændende bag Myboshi fra?\nFoto: Katrine Sivkær Pettersen\n21. marts 2014 24. marts 2014 Katrine Sivkær Pettersen29 Kommentarer\n21. marts 2014 24. marts 2014 Katrine Sivkær Pettersen Konkurrencer 29 Kommentarer


Er erhvervsleasing det rette for dit firma? | sairs.dk\nRedaktionen Publiceret: 19. november 2020 Last Updated On: 10. december 2020\nNye biler til dit firma kan være forbundet med store afskrivninger, og har du brug for nemt at kunne skifte en enkelt eller flere biler ud efter få år, kan det være, at du skal overveje erhvervsleasing. Er erhvervsleasing et nyt begreb for dig, eller er du bare nysgerrig på, hvad det indebærer, så kan du her få svaret på, om erhvervsleasing er den rette løsning for dit firma.\nErhvervsleasing til alle typer firmaer\nUanset hvad dit arbejde indebærer, er det muligt at finde en bil og en leasingtype, der passer til dit firma. Og hos Agilease kan du finde biler, der kan leases på mange forskellige måder, så du kan få en aftale, der er tilpasset dine behov. For eksempel kan du få operationel leasing som erhvervsleasing, hvor du ikke skal bekymre dig om at betale værkstedsregninger ved service og reparationer, og du kan udskifte bilen eller bilerne efter få år. Du kan også få erhvervsleasing med en aftale om finansiel leasing, der minder lidt om at købe bilen på afbetaling. Du skal ikke aftale på forhånd, hvor mange kilometer du vil køre om året, som det er tilfældet med operationel leasing, og du får mulighed for at lade dit firma købe bilen, når leasingaftalen er slut.\nDerudover kan du også få enten sæsonleasing eller splitleasing, hvor du henholdsvis leaser en bil på sæsonbasis, så du ikke betaler for bilen i de måneder, du ikke bruger den, eller deler leasingaftalen med en medarbejder, så bilen både kan bruges til erhverv og privat. Der er altså mange muligheder med Agilease erhvervsleasing.\nDu får økonomisk tryghed med erhvervsleasing\nVælger du erhvervsleasing, kan du nemt danne dig et overblik over udgifterne for dit firma, så du lettere kan planlægge økonomien de kommende år. Du kender udgifterne på forhånd, når du tegner din leasingaftale, så der ikke kommer nogle grimme overraskelser undervejs.\nDerudover hjælper erhvervsleasing dig også til ikke at binde for mange penge i firmaets biler, så du har større likviditet, selvom du og dine medarbejdere har de biler til rådighed, som I har brug for. Ved at lease, sparer du også på registreringsafgiften, og på den måde er der altså også penge at spare.\nErhvervsleasing giver dig masser af fleksibilitet\nVed du på forhånd, at du har brug for at kunne skifte biler i dit firma efter sæson, eller har du brug for at kunne skifte mange biler ud efter få år, så er erhvervsleasing helt sikkert en god løsning for dig. Du får nemlig masser af fleksibilitet, når du vælger erhvervsleasing hos Agilease, og vælger du for eksempel operationel leasing af dine firmabiler, så kan du skifte dem ud efter få år igen. Vælger du sæsonleasing, kan du og dine medarbejdere vælge biler efter sæson, hvilket også giver jer masser af fleksibilitet.\nVil du vide mere om erhvervsleasing hos Agilease, så kan du læse mere på agilease.dk. Der kan du også se det brede udvalg af let brugte premiumbiler, der kan leveres i hele Danmark.\nEngangs- og gummihandsker mod Corona: Virker det?


Kinapurløg Allium tuberosum\nKinapurløg er en løgvariant med en smag som en mellemting mellem hvidløg og vor almindelige purløg. Den dyrkes på samme vis og lige så let som purløg. Kinapurløg har været dyrket i Kina i mere end 3000 år og anvendes i Østen både som krydderurt og som lægeplante.\nKinapurløg vokser i tuer af tæt sammenstillede løg, hvorfra de op til 80 cm høje, flade og græslignende blade skyder sammen med stilke med hvide stjerneformede blomster i halvskærme. Blomstring er i juli-august.\nHele planten af kinapurløg er spiselig: både blade, knopper, udsprungne blomster og de underjordiske løg. Oplagt er selvfølgelig at klippe af det grønne, som man gør med purløg. Man kan skære den ned til ca. 5 cm over løget igen og igen, og den vil fortsætte med at skyde. Blomsterne er kønne og velsmagende som et drys over maden. Man kan også, som kineserne, mose blomsterne med salt til en krydret pasta, der kan bruges til fx risretter. Eller dampe den hele plante med både løg og top, dyppe den i dej og derefter friturestege den til garniture.\nKinapurløg kan sås direkte på voksestedet fra april-august i sandblandet muld. Man kan også forspire inde i februar-marts, men der er ikke meget vundet ved det. Kan sås i rækker eller en cirkel, der vil danne en rund tue. Man kan dyrke kinapurløg i køkkenhaven eller krydderurtebedet, men den fungerer også som prydplante med de meget yndige blomster midt på sommeren. Kinapurløg kan også trives i en vindueskarm, altankasse eller krukke. Den holder af sol. Kinapurløg tiltrækker nyttige insekter, mens myrer skræmmes væk af den. Da kinapurløg er en løgplante, tager det et par år, inden de frøformerede planter bliver store nok til at sætte blomster, og man bør heller ikke klippe grønt af planten den første sommer.


Bloom - Hunt and Gather! Hunt and Gather!\nJames Suzman & Rane Willerslev\nEr det livet at jage og samle? De to antropologer og gode venner Rane Willerslev og James Suzman tager det op, om jæger-samlerne havde fat i den lange ende.\nSøndag 29.05, 17.15-18.00\nHar du nogensinde været på palæokur eller drømt om at leve som et stenaldermenneske?\nVores kultur er fyldt med forestillinger om fordelene ved livet som jæger-samler, men hvor meget ved vi egentlig om, hvad det vil sige at jage og samle?\nI dette symposium tager to af antropologiens største eksperter i jæger-samler-kultur vores palæomyter op til revision.\nRane Willerslev og James Suzman er antropologer med speciale i hver deres oprindelige kultur, der stadig lever som jæger-samlere – nemlig de sibiriske yukaghirer og de afrikanske San-folk fra Kalahari-ørkenen – og de har brugt mange år på at forstå, hvordan disse menneskers forestillingsverden og skikke hænger sammen.\nHvad er den vigtigste lektie, vi kan uddrage af jæger-samlernes livsstil? Hvilke perspektiver kan blikke på så anderledes en kultur give os i forhold til vores ideer om alt lige fra arbejde til natur?\nOg har vi op igennem kulturhistorien – som forfatteren Ursula Le Guin hævdede – glorificeret jægeren, der en sjælden gang imellem går ud og nedlægger et bytte, på bekostning af alt det, som samleren står for?\nLyt med, når de to gamle venner Rane og James tager temperaturen på vores længsel efter forhistoriens simplere levemåder.\nJames Suzman er forfatter og socialantropolog med en ph.d. fra Edinburgh University og har gennem årtier lavet antropologisk feltarbejde i Kalahari-ørkenen. Han er forfatter til bøgerne ‘Work: A Deep History’ og ‘Affluence without Abundance’.\nFoto: Megan Laws


Ladefoged stopper i SønderjyskE efter denne sæson - SønderjyskE\nLadefoged stopper i SønderjyskE efter denne sæson\nSønderjyskE Herrehåndbold har solgt Frederik Ladefoged til en udenlandsk klub. Stregspilleren skifter dog først næste sommer.\nSønderjyskE Herrehåndbold og tilskuerne i Broager Sparekasse Skansen vil også i den kommende sæson få glæde af Frederik Ladefogeds kvaliteter, men i sommeren 2022 takker stregspilleren af i Sønderborg.\nEn udenlandsk klub fra en af de store ligaer har købt Frederik Ladefoged, der har underskrevet en kontrakt, der gælder fra næste sommer.\n– Vi er først og fremmest kede af, at Frederik Ladefoged skal stoppe i SønderjyskE, for han har udviklet sig godt i klubben både på og uden for banen. Men vi er også stolte af, at vi har været med til at udvikle en spiller, der kan tage et skifte til en stor klub i udlandet, og det understreger, at vi er en klub, der er dygtig til at udvikle unge spillere. Vi ønsker ham held og lykke i hans videre karriere, men vi ser i første omgang frem til at nyde hans kvaliteter i Broager Sparekasse Skansen i den kommende sæson, siger sportsdirektør Simon Hajdu Lindhardt.\nFrederik Ladefoged glæder sig over, at drømmen om udlandet nu er sikret, men han har fuld fokus på at gøre det godt i SønderjyskE Herrehåndbold i den kommende sæson.\n– Jeg har været ekstremt glad for min tid i klubben. Jeg føler, at klubben og de folk, der er her, har udviklet mig meget. Jeg er blevet præget i en positiv retning både som spiller og som menneske. Da jeg for fire år siden skrev under med SønderjyskE, var min store drøm at komme til en stor udenlandsk liga, og det er nu lykkes. Jeg er rigtig glad for, at det hele er faldet hurtigt på plads, så jeg og resten af holdet kan have fokus på sæsonen og de meget spændende opgaver, der ligger foran os, siger Frederik Ladefoged.


Fastelavn på budget | Spiir blog\n18. januar 2016 i Familieliv•Af Cecilie Asaa\nSpiderman-kostumer, fastelavnsris og slikposer. Har du tre børn, der alle har alderen til at fejre fastelavn? Efter julens udskejelser kan det være en irriterende post at skulle punge ud til.\nMen de små poder skal naturligvis have det bedste. Så det nytter ikke at kaste et gammelt lagen over dem, klippe to huller til øjne, og forsøge at overbevise dem om, at de er de flotteste spøgelser, hvis de drømmer om at blive klædt ud som prinsesser og indianere.\nHvad gør du så, når du kun har 300 kr. at gøre med? Godt spørgsmål. Her er lidt ideer.\nLæs også: Guide - Lær at lægge budget trin for trin\nHvis ikke dine børn har fået ind i hovedet, at de skal klædes ud som den nyeste Disney-prinsesse, kan du snildt finde et passende kostume på Den Blå Avis eller via app’en Reshopper. Her starter priserne ved en flad halvtredser.\nGenbrug er et andet godt sted at lede. Eller spørg dig for i din omgangskreds. Der er sikkert nogle, der ligger inde med kostumer fra tidligere år, som du kan låne ganske gratis.\nDo it yourself-kostumer\nEr du lidt ferm, kan du selv bikse et kostume sammen. Brug eksempelvis papkasser og sølvpapir til at lave et robot-kostume. Eller sy en gammel nederdel om til en prinsessekjole ved at tilføje en omgang pink tyl.\nDet kan være en sjov aktivitet at lave kostumer sammen med dine børn. Få dem til at tegne øjne eller lad dem sy en lomme på i hånden.\nDu skal sandsynligvis ud at købe lidt småting til projekterne. Men hvis du er kreativ, kan du holde udgifterne nede på et minimum.\nBag selv fastelavnsboller\nDet er bare billigere, og måske endda også lækrere at bage selv. Fastelavnsboller ved bageren koster nemt mere end 50 kr. for fire styk.\nBager du selv, har du udgifter til mel, smør, mælk, gær, sukker, måske lidt creme og glasur. Nogle af ingredienserne har du sikkert derhjemme i forvejen. Men regner du lidt på stykprisen for dine hjemmebagte fastelavnsboller, kommer du aldrig i nærheden af bagerens pris.\nIgen kan du inddrage de små i bagearbejdet. Det er både sjovt og lærerigt for dine børn at deltage, når I skal forberede jer til fastelavn.\nFastelavnsris hører sig til. Men i stedet for at købe grene i supermarkedet, kan du gå i haven eller i skoven sammen med børnene og finde nogle passende grene. Bind dem sammen til bundter, I nu kan gå i gang med at pynte.\nDerhjemme finder du papir, lim, sakse og hvad du ellers har i gemmerne af sjove ting, der kan blive til pynt til fastelavnsriset. Måske har du gavebånd fra julen, som kan bindes på som sløjfer eller laves til fine strimlede ponpon’er.\nInddrag igen børnene. Det er deres fastelavnsris, så der er ingen grund til at du laver det for dem.\nNyindkøbte kostumer fra BR x 3: 600 kr.\nFastelavnsboller fra bageren - 4 stk: 50 kr.\nFastelavnsris fra supermarked x 3: 50 kr.\nI alt: 700 kr.\nSy selv eller køb brugte kostumer x 3: 200 kr.\nHjemmebagte fastelavnsboller - 14 stk: 30 kr.\nHjemmelavede fastelavnsris: 0 kr.\nI alt: 230 kr.\nDin besparelse ved at gøre det selv: 470 kr. plus 10 ekstra fastelavnsboller.\nVi ønsker rigtig god fastelavn. Bag en ekstra bolle til dig selv og nyd, at du har sparet penge på at gøre det selv!


Fall Out Boy - På vej mod nye højder - POPLISH\nI modsætning til deres sidste udspil, hvor folk som både Big Sean og Elton John var med, så er det udelukkende forsanger Patrick Stumps vokal, der er at finde på den nye plade American Beauty/American Psycho.\nKvartetten har endnu engang lavet et album med en masse rigtig gode rocknumre, og slår sig endnu engang fast som en af de største inde for den gren af rock, som de tilhører. Med tracks som Jet Pack Blues, Irresistible, Uma Thurman og Fourth of July får man troen på, at de endnu ikke har nået toppen af hverken deres potentiale eller succes.\nDesværre blander titelnummeret American Beauty/American Psycho og Centuries sig på tracklisten og ødelægger det ellers perfekte album. Men når de resterende 9 numre, er så stærke, som det her er tilfældet, så er det til at leve med.\nMen det er ikke Fall Out Boy som de var starten. Der er kommet mere poprock og poplignende elementer ind over nogle af numrene, det klæder dem alt sammen. I hvert fald på dette album. Men selvom dette er noget, der med stor sandsynlighed vil få nogle til at vende dem ryggen inden deres kommende tour med rapperen Wiz Khalifa, så er det ikke noget der bekymrer Patrick Stump:\n“Alt hvad jeg kan sige er, at nogle vil elske det og andre vil nok hade det. Vi kan alle fire rigtig godt lide det, så vi er tilfredse.”\nAmerican Beauty/American Psycho er et af de (hvis ikke dét bedste) bedste albums fra Fall Out Boy til dato. Så hvis man tidligere har stiftet bekendtskab med dem og synes om det, så skal man ikke snyde sig selv for denne perle. Hvis man endnu ikke har, så har man nu en rigtig god grund til det.


Museum efterlyser kunstværker af kvindelig Hornbæk-kunstner - sn.dk - Forsiden - Nordsjælland - Helsingør\nAstrid Holm boede og arbejdede i en årrække i Horneby. Nu efterlyser Øregaard Museum hendes kunst til en udstilling.\nArtiklen: Museum efterlyser kunstværker af kvindelig Hornbæk-kunstner\nMuseum efterlyser kunstværker af kvindelig Hornbæk-kunstner\nHelsingør - 24. marts 2019 kl. 20:17\nPå Øregaard Museum i Hellerup er forberedelserne til en kommende udstilling om den danske maler Astrid Holm (1876-1937) i fuld gang. I den forbindelse vil museet gerne i kontakt med borgere, som har værker af Astrid Holm, Ebba Carstensen, Vera Nilsson eller Júlíana Sveinsdottir.\nProgressiv og modernistisk\nAstrid Holm (1876-1937) er i dag ukendt for de fleste, men i begyndelsen af 1900-tallet var hun med helt i front i den kreds af unge kunstnere, som ønskede at forny maleriet med inspiration i de nyeste internationale tendenser. I 1910'erne levede hun i det internationale kunstmiljø i Paris og var elev af den franske kunstner Henri Matisse (1869-1954). Tilbage i Danmark gjorde hun sig bemærket med sin progressive og modernistiske stil og fik sit gennembrud på Den Frie i 1913.\nMen sammen med tidens andre kvindelige kunstnere måtte hun arbejde hårdt for at blive anerkendt i et mandsdomineret kunstmiljø. Samtidig arbejdede Astrid Holm for at forbedre uddannelsesmulighederne for unge kunstnere. Hun var således med til at oprette Kunstnernes Statsstøttede Croquisskole og blev den første leder af væveskolen på Det kgl. Danske Kunstakademi. På trods af denne centrale placering på datidens danske kunstscene er Astrid Holm efter sin død blevet forbigået af kunsthistorien og har ikke været centrum for en udstilling siden 1939.\nDet ønsker Øregaard Museum at råde bod på i samarbejde med kunsthistoriker Hanne Abildgaard, der som den første fik øje på Astrid Holm igen og nævnte hende i bogen Tidlig Modernisme i serien Ny Dansk Kunsthistorie i 1994. Med støtte fra Augustinus Fonden, Beckett-Fonden og Novo Nordisk Fonden har Hanne Abildgaard udført et grundforskningsarbejde om Astrid Holm, og i samarbejde med Øregaard Museum vil denne nye viden blive formidlet i en udstilling og en bog, som udkommer til efteråret. Udstillingen vil efterfølgende blive vist på Kunsthallen Rønnebæksholm og på Mjellby Konstmuseum i Sverige.\nDer findes kun meget få værker af Astrid Holm på de danske museer, så langt hovedparten formodes at findes i privateje, hvis ikke værkerne er gået tabt. Heldigvis er det i forbindelse med projektet lykkedes at opspore en række værker af Holm i privateje, men Øregaard Museum håber, at mere vil kunne dukke op, så det kan blive dokumenteret. Derfor hører museet meget gerne fra folk, som måtte have et maleri, en akvarel eller måske noget keramik af Astrid Holm, som gerne signerede sine værker med A.H. eller A. Holm. Desuden kan værker fra perioden 1910-1940 af Holms tre nærmeste kolleger og samarbejdspartnere, danske Ebba Carstensen, svenske Vera Nilsson og islandske Júlíana Sveinsdottir, være relevante for historien.\nBoede i Horneby\nLigesom Astrid Holm boede og arbejdede de i en årrække i Horneby og malede flere motiver i området. Disse tre kunstnere vil derfor også indgå i udstillingen med et mindre antal værker, der afspejler forbindelsen mellem dem og Astrid Holm og de særlige vilkår, som de kvindelige kunstnere arbejdede under i perioden mellem 1910-40. Museet håber således at høre fra folk, som er i besiddelse af - eller som kender til værker, der kan være relevante for udstillingen. Museumsinspektør Jesper Kloster på Øregaard Museum kan kontaktes på jsbk@gentofte.dk eller 39985790.\n13:11 Angrebet af aggressiv mand uden fortænder\n11:56 Fulderik var truende og skabte uro i 7-Eleven\n10:18 Korinor på Abbey Road\n2. Brutal inkasso: LTF'ere dømt for at kaste molotovcocktails mod restaurant


Den Forbudte By i Beijing | gbtimes.com\nDen forbudte by er en af Kinas populæreste turistdestinationer. (Photo: gbtimes)\nDen forbudte by i hjertet af Beijing er verdens største kejserpalads og uden tvivl også en af verdens mest interessante seværdigheder.\nDen Forbudte By er det mest velbevarede stykke klassisk kinesisk arkitektur. Byen dækker et område på 720.000 kvadratmeter og i paladsets 800 bygninger findes over 9.000 rum. Paladset er blevet kaldt den forbudte by da det kun var kejserfamilien og medlemmer af hoffet der havde lov til af færdes der. Kineserne selv kalder det kejserlige palads for ”gu gong”, det gamle palads. Pladsen kom med på UNESCOs verdensarvsliste i 1987.\nMagtcentrum i 500 år\nPaladsets funktion var igennem 500 år at være magtcentrum under Ming og Qing dynastierne i årene 1420-1912. I de knap 500 år herskede sammenlagt 24 kejsere herfra. I november 1924 blev den sidste kejser, Pu Yi, kørt ud af paladset. Pi Yi var kun to år gammel da han blev sat på tronen. Efter at levet sin barndom og ungdom i kejserlig luksus endte han sit som arbejder i det kinesiske videnskabsakademis have i Beijing.\nI dag er den forbudte by åben for offentligheden og utallige er blevet fascineret af de gulglaserede tagplader, guldornamenterne og dragemalerier inden for paladsets mægtige røde mure. Paladsmuseet har fejret sit 80-års jubilæum, og her finder man en utrolig flot samling med over 200.000 stykker kunst.\nGult er i Kina den kejserlige farve, og gult dominerer også i den forbudte by i Beijing. Tagene er belagte med glaserede gule teglsten, og selv vægge og gulv er malet kejserligt gule. Den eneste undtagelse er at det kejserlige biblioteks tag er malet sort. Årsagen er at sort for kineserne symboliserer vand, og man troede at farven på den måde ville beskytte biblioteket mod ildebrand.\nPaladset er utallige gange blevet hærget af ild. Lygter og fyrværkeri forårsagede ofte ildebrande blandt husene der var byggede i træ. Brande påsattes også flittigt af eunukker og embedsmænd, der profiterede på genopbygninggerne. Paladset som det fremstår i dag stammer derfor første og fremmest fra 1700-tallet.\nUnik kinesisk byggekunst\nDet kejserlige palads stod klart år 1420 efter 14 års intensivt arbejde. I byggeriet deltog over en milion arbejdere. Enorme mængder træ og andre materialer blev hentet fra forskellig dele af landet. Paladset er et godt eksempel på unik kinesisk byggekunst som allerede dengang var højt udviklet.\nDen ti meter høje røde mur for eksempel bliver lidt smallere øverst oppe, hvilket gør det umuligt at klatre op ad den. Teglstenene er lavet af kalksten og rismel, og segmentet, der binder stenene sammen, er lavet af rismel og æggehvide. Disse materialer gør muren specielt stærk. Paladset omgives også af en bred voldgrav.\nHimmelens søns palads\nKejseren blev i det gamle Kina betragtet som himmelens søn og i den forbudte by findes mange navne som henviser til dette. Foran paladsets hovedindgang ”Den Himmelske Freds Port” (Tiananmen-porten) ligger den Himmelske Freds Plads.\nDen forbudte by er inddelt i den ydre og den indre gård. Bag Den Himmelske Freds Port findes det indre palads hvor kejseren og hans hof holdt til. I det kejserlige hof boede ca. 5000 mennesker, hvis liv var reguleret af strenge regler.\nMeridianporten, Wumen, er indgangen til det allerhelligste i den forbudte by. Denne indgang blev kun brugt af kejseren. Forbrydere henrettedes også i denne bygnings skygge. Bagved Wumen findes en stor indergård, der kan rumme 100.000 mennesker. Her findes også den gyldne kanal, der er prydet med smukke marmorbroer.\nDen mest spektakulære bygning i paladset er dog Taihe Dian, ”Den Højeste Harmonies Hal”. Her findes den kejserlige trone, og her blev de vigtigste ceremonier afholdt, såsom kejserens fødselsdage og bekendtgørelsen af kejserens ordrer. Ved siden af denne hal finder man ”Den Fuldendte Harmonis Hal”, hvor kejseren øvede sig før ceremonierne, samt ”Hallen til Opretholdelsen af Harmonien” hvor man afholdt fester og kejserlige forhør.\nRundt om disse tre haller, som udgør det ydre palads, findes i alt 12 indergårde, hvor konkubiner, hofdamer og eunuker boede. Det siges at der i den forbudte by arbejdede titusinder af eunuker med forskellige opgaver.\nPaladsmuseet restaureret efter 80-årsjubilæumet\nDen forbudte bys paladsmuseum blev åbnet i år 1925. Mange af de kejserlige skatte blev dog pakket ned og sendt til Shanghai og Nanjing under japanernes styre. En stor del af disse skatte tog Chiang Kaisheks Kuomintang-tropper med sig da de flygtede til Taiwan efter kommisternes magtovertagelse i 1949. En stor samling af disse unike genstande kan derfor stadig findes i ”National Palace Museum”, i Taiwans hovedstad, Taipei.\nDen forbudte by i Beijing besøges årligt af syv til otte mio. turister. Den kinesiske regering har besluttet at paladset i de nærmeste 15 år skal gennemgå et omfattende ansigtsløft. Og ikke for småpenge. Man har beregnet at projektet kommer til at koste omkring 1 mia. kroner. De kinesiske myndigheder håber på denne måde at kunne give det gamle kejserpalads sin svundne pragt tilbage. Samtidig med renoveringen skal milioner af kunst genstande restaureres og endelig skal der laves en komplet liste over alle museets genstande.\nEfter restaureringen håber man at hele 80 procent af alle bygninger skal åbnes for offentligheden, nu er kun ca. 30 procent åbne. Man regner med at flere turister vil besøge Den Forbudte By.\nMan vil også indrette en ny moderne udstillingshal i paladsmuseet. For i modsætning til mange andre store museer i verden er Den Forbudte By bygget helt og holdent i træ, og det skaber problemer i forbindelse med opbevaringen af visse genstande.\nVil man have et overblik over Den Forbudte By skal man begive sig op på toppen af bjerget i Jingshan, den lille park nord for paladset. Herfra har man et fantastisk udsigt over hele Beijing og de kejserlige gule tage i Den Forbudte By.


6 tips til belysning på badeværelset | Stori\nLæser nu: 6 tips til belysning på badeværelset\n6 tips til belysning på badeværelset\nEr du i gang med at indrette et nyt badeværelse? Eller tænker du blot at dit nuværende badeværelse kunne bruge et lille boost? Belysning er en oplagt måde at opgradere dit badeværelse til næste niveau.\nMedmindre du har bygget eller renoveret din bolig selv, så er det måske de færreste af os, der virkelig overvejer, hvilken belysning der er på vores badeværelse. Det er ikke altid det første sted, der bliver optimeret, når boligen skal indrettes, og det kan være nemt at lade det stå, præcis som det var, da du fik det.\nMen der er meget at vinde ved at se nærmere på belysningen, og det er faktisk overraskende nemt at give lidt ekstra hygge og stil til badeværelset. Du kan gøre det nemmere at lægge makeup eller barbere skægget med lys rundt om spejlet, eller hvis du er efter hyggebelysning, så kan en lysestage være svaret.\nVærd at overveje, når du skal vælge belysning til badeværelse\nDet er selvfølgelig værd at overveje, hvordan og til hvad badeværelset bruges mest. Det gælder særligt, hvis du har mere end ét badeværelse.\nEt badeværelse bør som hovedregel være velbelyst, da der foregår mange praktiske ting derinde i løbet af dagen. Du, din familie og jeres gæster skal kunne se, hvad I laver. Men du kan overveje, hvor meget lys, du gerne vil have, om det skal kunne justeres, og hvilken type det skal være?\nSkal du bruge lyskilder forskellige steder i rummet? Det kan være smart på et større badeværelse, der er delt mere op i sektioner. Her kan du fx have stærkt lys ved spejlet, men mere dæmpet belysning ved bruseren.\nEller skal lyset kunne dæmpes hele vejen rundt? Det er en fordel, hvis badeværelset bliver brugt en del om natten, hvor skarpt lys kan være irriterende. På et lille badeværelse kan det være nok med en enkelt lampe, men her kan du så vælge en pære, hvor lysstyrken - og måske farven - kan justeres. Det giver ekstra muligheder, uden at du skal finde plads til flere lyskilder.\nHvordan skal du belyse dit spejl?\nDer vil som regel altid være behov for ekstra klart og stærkt lys i nærheden af eller rundt om spejlet, da dette skal bruges meget i det daglige.\nDet er også populært at placere pærerne bag selve spejlet. Det drager fokus til selve spejlet, så her er det en fordel at have valgt et spejl i et lækkert design. Det er også en måde at undgå, at blive helt så blændet af lyset, når du er i gang med din daglige rutine.\nHvilken slags badeværelse vil du gerne have?\nBelysning på badeværelset er også et spørgsmål om personlig smag. Måske vil du bare gerne have belysning, der er effektivt og praktisk, eller måske vil du gerne finde det helt perfekte lys til din indretning. Der er også spørgsmålet om, hvorvidt lamperne skal være gemt væk eller gerne må trække lidt opmærksomhed.\nEn diskret og populær mulighed er spotlights, der er en del af loftet eller spejlet. Men du kan også med fordel bruge lamper til væg, loft eller gulv med et lækkert design, der passer til stilen på badeværelset. Det kan være med til at give lidt ekstra liv og personlighed til rummet, hvis du ønsker det.\nDet spiller også en stor rolle, om der er naturligt lys på badeværelset. Er der vinduer eller er det aflukket? Naturligt lys giver lækker og behagelig belysning det meste af dagen, og her vil kunstigt lys primært være i brug tidligt om morgenen og om aftenen. Hvis du savner vinduet, så kan du vælge lyskilder, der imiterer det naturlige lys, og har samme blødhed og nuance som sollys.\nDekorativ og hyggelig belysning\nHvis du har et badekar, så er det oplagt at inkludere stearinlys på badeværelset. Hvad er mere afslappende end et skummende karbad i stearinlysets skær efter en lang dag? Hvis du ikke er komfortabel med at have levende lys derude, så kan du stille et elektrisk fyrfadslys i lysestagen i stedet.\nDet er dog ikke kun badekar, der lægger op til den slags. Det kan være afstressende og beroligende at tage et langt brusebad i lav belysning. Det skal selvfølgelig ikke blive for mørkt, så du kan overveje pærer, hvor lyset kan justeres i styrke, og så supplere med levende lys, for at få lidt ekstra hygge ind.\nKombiner forskellige lyskilder og vælg efter humøret\nDet skarpe og rene lys på badeværelset er brugbart, når der skal ordnes forskellige ting - lægges makeup, barberes om morgenen, børstes tænder, men det er ikke specielt dekorativt. En kombination af både praktisk belysning, der giver dig al det lys, du skal bruge, og mere dekorative lamper eller lysestager med hyggebelysning, giver dig mulighed for at vælge lige præcis det lys, der passer til øjeblikket og stemningen.\nBilledet er fundet på Pinterest.\nSkal du lave badeværelset om? Tænk det med i indretningen\nDet er populært og smart at bruge integrerede løsninger til belysning på badeværelset. Pærer, der er en del af loft, væg, spejle eller skabe, og som giver lys lige der, hvor du har brug for det. Du kan derfor med fordel tænke det med, når du skal designe dit badeværelse - særligt hvis du bygger det fra bunden.\nDe primære lyskilder er det praktisk at placere der, hvor de skal bruges mest - ved badet, toilettet og vasken. Overvej om det skal være frie lamper eller om lyset skal være integreret i møblementet eller rummet.\nDu kan altid supplere med ekstra belysning for at give liv og varme til rummet. Det kan både være stearinlys - her fungerer duftlys særligt godt - eller små lamper, der giver et blødere skær til badeværelset. Det kan også være enormt smukt og elegant at have en mindre lyskilde, der har en farvet lampeskærm eller pære, fx blå, rosa eller lilla.\nBadeværelset kan hurtigt blive et sterilt og livløst rum, men det er nemt at undgå. Brug belysningen som en måde at skabe hygge, personlighed og varme i rummet til gavn for både dig, din familie og dine gæster.\nBoligtrends 2021: Giv dit hjem et frisk pust


Nakkesmerter - Aalborg Rygklinik\nFå din nakke undersøgt grundigt, lær de rigtige øvelser så du selv kan gøre noget aktivt for at få det godt, få målrettet behandling som har en direkte virkning på dit nakkeproblem, og få svar på alle dine spørgsmål. Sådan sikrer vi sammen at du bliver fri for bekymringer om hvad din nakke kan holde til, du får dit aktive liv tilbage, bliver fri for smerter og fri for at gå til behandling i det uendelige.\nDine nakkesmerter har stået på alt for længe, men det værste for dig er de begrænsninger smerterne har medført i din dagligdag. Du kan ikke udfolde dig helt frit på grund af smerterne, dine fritidsaktiviteter er blevet begrænsede, du har måske fået vanskeligt ved at passe dit arbejde, og måske er din nattesøvn endda forstyrret så du er nødt til at spise smertestillende medicin. Du har prøvet forskellige andre behandlinger hos fysioterapeut, kiropraktor eller lignende, men det har ikke haft tilfredsstillende virkning på dit problem. Du er selv parat til at gøre en aktiv indsats for at få det bedre, og du søger svar på en del spørgsmål om hvad der er årsag til smerterne, hvad din nakke kan holde til og hvilke belastninger du eventuelt skal afholde dig fra.\nMed 20 års erfaring i undersøgelse, behandling og genoptræning af mennesker med nakkesmerter, ved jeg hvad der virker og hvad der ikke virker. Dermed ikke sagt at jeg kan kurere alle menneskers problemer. Kernen i den måde jeg hjælper dig med at få dit aktive og smertefri liv tilbage, er at du får en grundig instruktion i nogle helt simple og enkle øvelser som du kan lave derhjemme eller på din arbejdsplads. De øvelser du får har til hensigt at kompensere for den belastning der er årsag til smerterne, og at sikre at din nakke heler og bliver stærk igen. Med andre ord er det meningen at du får magten over smerterne, i stedet for at smerterne har taget magten over dit liv. I de situationer hvor smerterne er mere genstridige, supplerer jeg med behandlingsteknikker som har en direkte virkning på dit problem. Sammen lægger vi en overskuelig plan for hvordan du gradvist, og på en sikker måde kan genoptage de aktiviteter som smerterne har hindret dig i.\nPRØV EN AF DE SMERTELINDRENDE NAKKEØVELSER\nLider du af nakkesmerter, så vil jeg opfordre dig til at prøve en af de smertelindrende øvelser, som har til formål at aflaste nakkens led samt at stimulere kroppens egne helingsmekanismer. Det er ikke alle slags nakkeproblemer som vil lindres ved hjælp af disse enkle øvelser. For dem der ikke finder lindring ved øvelserne, findes der andre løsningsmuligheder.


Eva og Helmut Carstensen | Naturmælk\nVi driver en gård med 82 køer og 99 hektar jord. Gården ligger i Dambæk, i umiddelbar nærhed af mejeriet. Helmut blev leverandør til Naturmælk i oktober 2005.\nVi købte gården i 1975, hvor der dengang var 26 køer, 26 søer og 67 hektar jord til gården. I 1995 blev driften lagt om til økologisk drift. Helmut passer selv køerne sammen med en medhjælper. Eva er udearbejdende, hun arbejder på Tinglev Apotek.\nLandmand er jeg nærmest født til at være,og har i grunden aldrig tænkt på, at jeg kunne være blevet andet. Jeg er glad for at arbejde med køerne, går meget op i det ,og det lykkes jo da også rigtig godt.Køerne er sunde og giver meget mælk, hvilket jo er et tegn på ,at de bliver passet godt.\nHelmut er blevet fanget af økologien. ” Jeg synes det er utroligt, at man kan avle så godt uden kunstgødning og uden pesticider og køerne så tilmed leverer en god ydelse.”\nUdover økologien og køerne brænder jeg(Helmut) også for Thai-chi. Jeg har dyrket det siden 1997,hvor jeg startede med det pga. hovedpine og ondt i ryggen. ”Det styrker mig selv, det giver balance i krop og sjæl – at være i balance har jo også noget med økologi at gøre,” fortæller Helmut.\nHvorfor leverer du til Naturmælk?\n”Naturmælk er et 100 % økologisk mejeri. Det er dermed mere målrettet økologi.”\nDambækvej 10, Sofiedal\nTlf. 74 67 66 36\nHelmut og Eva driver en gård med 82 køer og 99 hektar jord\nGården ligger i Dambæk, i umiddelbar nærhed af mejeriet\nHelmut blev leverandør til Naturmælk i oktober 2005\nI 1995 blev driften lagt om til økologisk\nEva arbejder på Tinglev Apotek


Nyt om Sundhed Udgivelser Temaer Undersøgelser i gang Hvem er vi? Det kan vi hjælpe dig med\nProjektet skal give et mere nuanceret og præcist billede af, hvordan kommunale sygeplejesker oplever kompleksitet i deres arbejde. Projektet kortlægger sygeplejerskernes perspektiv ved hjælp af interview og observationer af udkørende sygeplejesker for at undersøge, hvordan kompleksiteten konkret kommer til udtryk i deres hverdag, og hvilke udfordringer den giver dem.\nProjektleder: Sidsel Vinge\nProjektperiode: September 2017 - marts 2018\nProjektet skal give mere viden om kompleksiteten i den kommunale sygepleje. Modelfoto: Lars Degnbol/VIVE\nDer har gennem længere tid været debat om udviklingen i opgaverne i den kommunale sygepleje. Både i forhold til opgaveøgning, opgaveændring og ikke mindst opgaveglidning. Samtidig er det blevet debatteret, hvad denne udvikling betyder for den kommunale sygepleje. Mange aktører er enige om, at opgavernes kompleksitet er øget, men der mangler analyser af, og dermed også viden om, hvori kompleksiteten mere konkret består. Ofte anvendes kompleksitetsbegrebet på generel vis, som et givet faktum, uden at det præciseres, hvilke typer eller niveauer af kompleksitet der er tale om, hvordan kompleksiteten kommer til udtryk i praksis, hvad den betyder for organisering, samarbejde og kommunikation, samt hvilke udfordringer og kompetencebehov forskellige typer af kompleksitet medfører.\nFormålet med projektet er derfor:\nAt få mere konkret viden om og eksempler på kompleksitet i den kommunale sygepleje, hvordan den kommer til udtryk, og hvilke udfordringer den giver sygeplejerskerne i kommunerne, bl.a. i relation til deres kompetencer\nAt udvikle en mere nuanceret og præcis forståelse af kompleksitet i den kommunale sygepleje, som for eksempel forholder sig til niveauer og typer af kompleksitet, samt de kompetencemæssige behov, forskellige former for kompleksitet skaber.\nAnalysen baserer sig på observationer af udkørende sygeplejerskers arbejde i 3 kommuner og gruppeinterview med 35 udkørende sygeplejersker fra 18 kommuner. Både sygeplejersker fra hjemmesygeplejen og fra akut-/specialteams deltager i undersøgelsen.\nHvem finansierer: Dansk Sygeplejeråd\n22703398 / sivi@vive.dk\nSygeplejerskernes rolle i rehabilitering i ældreplejen\nOpfølgende hjemmebesøg i Region Hovedstaden\nTo distrikter – to forskellige former for sygepleje?\nl 6 m R


Konfirmationerne i foråret 2020 er udskudt. Det er en beslutning, der er taget af biskopperne. Nye datoer for konfirmationerne i Mariehøj Kirke kan ses her.\nMit barn skal konfirmeres - hvad gør jeg?\nFørst i oktober sendes der besked ud (via skolernes intra) til elever i 6. klasse på Vestre Skole, Th. Langs Skole og elever fra Mariehøj Sogn, som går på Kornmod Skole. I beskeden er der en invitation til at deltage i konfirmandundervisningen det følgende skoleår. Den sidste fredag i oktober kl. 9.00 (altså ca. 1½ år før) offentliggøres datoerne for konfirmationerne på hjemmesiden.\nDe offentliggjorte datoer kan ses herunder.\nDatoen for offentliggørelsen er fælles for Alderslyst, Balle, Dybkær/Gødvad, Mariehøj og Silkeborg. Der er ingen her, der får datoen før andre.\nKonfirmationer i 2021\nOversigt over konfirmationsdatoerne i 2021 i Mariehøj Kirke kan ses her.\nVi forventer, at tilmeldingen til konfirmationsforberedelsen i 2020/2021 bliver elektronisk og vil åbne 1. juni 2020. Nedenstående løsning er til konfirmationsforberedelsen i 2019/2020.\nKonfirmationer i 2020 - UDSDKUDT - se nye datoer øverst på siden\nOversigt over konfirmationsdatoerne i 2020 i Mariehøj Kirke kan ses her.\nSkal du tilmeldes konfirmandforberedelsen kan du finde en blanket her, som vi beder dig aflevere på kirkekontoret eller til din præst. Samtidig vil vi bede dig udfylde samtykkeerklæringen. Vær opmærksom på, at er der fælles forældremyndighed, skal begge forældre underskrive begge dokumenter.\nFolkekirken.dk har lavet en elektronisk mulighed for at tilmelde sig konfirmandforberedelse. Denne tager endnu ikke højde for, at et sogn kan have flere skoler tilknyttet. Derfor beder vi om, at I tilmelder jeres barn via vores tilmeldingsskema (se ovenover), der skal afleveres til en af kirkens præster, f.eks. ved den årlige opstartsgudstjeneste. Se kalenderen her på hjemmesiden for dato.\nAFLYST Litteraturkreds - aftenholdet\n1. apr 19:30 -\nAFLYST Højmesse - Palmesøndag v/ Jakob Nissen\nAFLYST Gudstjeneste - Skærtorsdag. Fællesspisning efterfølgende.\nEfterfølgende fællesspisning i sognehuset. Pris 75 kr. Tilmelding senest mandag den …\n9. apr 17:00 -\nAFLYST Højmesse - Langfredag v/ Malene Schmidt\nAFLYST Højmesse - Påskedag v/ Jakob Nissen\nAFLYST Højmesse - 2. Påskedag v/ Malene Schmidt\n20. apr 15:00 -\n"Min kunst, mit liv" v/ Astrid Munck. Tirsdagstræf afholdes i Mariehøj …\n21. apr 14:00 -\nKoncert med sangstuderende\nSangstuderende fra Det Jyske Musikkonservatorium. Se mere under "Musik og kor …\n23. apr 19:30 -\n4. maj 16:00 -


10.06.2018 10.06.2018 - af farmer ønsker en kone sjovt frække voksen vittigheder - 1 Kommentar\nDet kan se og lyde meget forvirrende, men sådan er det bare. Hvad er ligheden mellem mænd og gulvfliser? Frække jokes: En kategori der næsten ingen præsentation kræver. Det er sådan set derfor du nu ser kategorien med disse jokes. Vi er alle forskellige, men vores følelser af ens. Vi har alt fra de klassiske og simple til de mere avancerede. Derfor kan vi kåre vinderen af korte sjove historier som nuværende (Jokes hvor vittigheder har anden plads og på sidste pladsen har vi så vitser.\nFarmer ønsker en kone sjovt frække voksen vittigheder - Frække\nSe alle andre joke kategorier Alle børnene jokes Banke banke på jokes Blondine jokes Din mor jokes Døde baby jokes Dårlige jokes Far jokes Frække jokes Gode jokes Grove jokes Jokes om kvinder Jøde jokes Knock knock jokes Neger jokes Platte jokes Racistiske jokes Århusianer. Sådanne kan være med til at løsne lidt op, hvis en stemning er for kedelig, og derfor er de perfekte til at skabe noget sjov og nogle morsomme stunder blandt venner og bekendte. Hvis du ikke har prøvet det før, så er du virkelig gået glip af noget. Disse knock knock jokes af en af de emner eller kategorier som flere mennesker har skrevet ind. Min mål er at være Danmarks største leverance af underholding i genrene som vittigheder, citater, gåder osv. De skal selvfølgelig alle have en fest, gaver og ikke mindst fødselsdagshilsner.\nSjove jokes, vittigheder: Farmer ønsker en kone sjovt frække voksen vittigheder\nDa der sites de rencontres musulmans en france vitry sur seine findes så mange af dem, har jeg besluttet mig at holde dem for sig selv og derved har vi så kategorien Dårlige jokes. Og det kan der være flere grunde til. Jeg har valgt at vise citater, da denne side går meget ud på at få dig til at smile og grine. Vi tvinger på ingen måder nogen til at læse de vittigheder de ikke bryder sig om, skulle du imod alt forventning lande på en af disse sider, så har du altid mulighed for at smutte ind på en hel anden kategori af vitser som vil. Nogle mennesker elsker dem mens nogle væmmes ved dem. Fordi de ikke har nosser, de kan klø sig. Vi har flere forskellige underkategorier som kan vælge ud fra og nyde dem i fulde drag. Med servietfoldning har du den perfekte måde at både at imponere gæsterne og tilføje lidt ekstra til oplevelserne af selve festen. Læs de mange sjove jokes om mænd i deres helt egen respektive kategori. Her ser man blandt andet hvor det går decideret ud på at nedgøre hinandens mødre. Mange gange gentager man sig selv fra andre hilsner og så bliver det både upersonligt og fladt. Hvorfor taler mænd så beskidt? Just Junkies, just Junkies, chinos Perfect for party work! Hvornår er en mand. Du kan kende ham på, at det er ham der har hat. Han spurgte: hvad er det? Kom så i gang med at læse. Når far er syg går verden totalt i stå Familien underrettes, job aflyses, TV køres ind i soveværelset og alle er stille. Hvorfor er der hul i en penis? Manden skal jo ha ilt til hjernen. Mande jokes er længere. Så gik de i bad, og hans kom til at kigge op og så spurgte han sin mor: hva det? Hvad har modeltog og bryster til fælles? Far jokes Jeg har altid følehornene ude for at se de nye trends og hvad der rører sig derude. Til dem der ikke bryder sig om disse så kan vi sige Husk, det er kun for sjovt. Hvorfor blinker kvinder ikke under forspillet? De skal lige være færdige med at rydde op efter mændene. Hvad var det nu vi snakkede om?\nOm farmer ønsker en kone sjovt frække voksen vittigheder\nSe alle indlæg af farmer ønsker en kone sjovt frække voksen vittigheder →\nEn kommentar til “Farmer ønsker en kone sjovt frække voksen vittigheder”\nfarmer ønsker en kone sjovt frække voksen vittigheder siger:\nFrække jokes har en tendens. Som man ofte kun deler. Til at skabe noget sjov.\ndansk cam chat gratis sex billeder\nFarmer ønsker en kone sjovt frække voksen vittigheder på Farmer ønsker en kone sjovt frække voksen vittigheder


Profil – Konsulentfirmaet i-fokus\nMennesker og muligheder i fokus\nDit personlige lederkursus\nJeg holder af ledelse og ser muligheder i mennesker. Jeg sætter pris på, at arbejde ud fra viden, og adskiller det fra mening og holdning. Min analytiske analytisk tilgang til opgaver og gåen bag om tingene er konstruktiv og skaber løsninger, som er enkle, men har stor effekt.\nJeg har været leder i 17 år, de sidste 7 år i direktørjobs i kommuner, som vicekommunaldirektør, socialdirektør og kommunaldirektør. Mine lederjobs har været meget forskellige, idet antallet af medarbejdere har ligget fra 3 til 2300, og har varieret fra driftsledelse over stabsledelse til generel ledelse.\nJeg har i disse jobs arbejdet med utallige forandringsprocesser, turn-around opgaver, udvikling og strategisk planlægning, HR, økonomistyring, projektledelse samt ledelse af seminarer og kurser.\nSom konsulent, bestyrelsesmedlem og sparringspartner for virksomhedsledere anvender jeg min erfaring kombineret med min teoretiske uddannelse. Jeg er civiløkonom, idet jeg har en HD i regnskabsvæsen og en HD i organisation og ledelse. Derudover har jeg taget Forvaltningsfaglig Diplomuddannelse og KIOL-lederuddannelsen.\nI 17 år har jeg arbejdet som leder og forlod mit sidste lederjob som kommunal-direktør efter et færdselsuheld, hvor jeg brækkede ryggen og blev kørestolsbruger. Siden da har jeg arbejdet som selvstændig konsulent i ledelse og organisation samt økonomistyring.\nI 2005 afsluttede jeg HD i organisation og ledelse. Oprindeligt har jeg en kommunal administrativ uddannelse samt HD i regnskabsvæsen og økonomistyring fra 1990. Mine lederjobs har været meget forskellige, idet antallet af medarbejdere har ligget fra 3 til 2300, og varieret fra driftsledelse over stabsledelse til generel ledelse. Derudover har jeg stor undervisningserfaring.\n01.08.99 – Foredragsholder og konsulent i ledelse og organisation\n01.11.96 – 12.08.97 Kommunaldirektør i Give. Ophørte i jobbet p.g.a. færdselsuheld den 12.08.97\n01.04.92 – 31.10.96 Socialdirektør i Silkeborg kommune\n01.08.90 – 31.03.92 Vicekommunaldirektør i Give kommune\n01.08.88 – 31.07.90 Budgetchef i Kolding kommune\n01.11.82 – 31.07.88 Budget- og regnskabschef i Kolding kommunes social- og sundhedsforvaltning\n01.03.80 – 31.10.82 Leder af hjemmehjælpsafdeling og souschef i omsorgsafdelingen i Kolding\n01.11.70 – 28.02.80 Assistent i hjemmehjælpsafdelingen i Kolding\n01.09.70 – 15.10.70 HA-studerende i Århus\n01.02.70 – 31.08.70 Assistent i Socialforvaltningen i Vejen kommune\n01.08.67 – 31.01.70 Elev i Vejen kommune\nProjektledelse, vejledning i skrivning af hovedopgaver, undervisning og foredrag.\n2003 – 2005 HD i organisation og ledelse\n1995 – 1996 KIOL på Forvaltningshøjskolen (6 ugers lederkursus)\n1986 – 1990 HD i regnskabsvæsen og økonomistyring\n1985 – 1986 HH i regnskabslære/driftsøkonomi og matematik (selvstuderende)\n1985 Voksenpædagogisk Grundkursus\n1980 – 1982 Forvaltningsfagligt Diplomkursus, økonomiforvaltningslinjen\n1976 – 1977 Dansk Kommunalkursus II – socialforvaltningslinjen\n1973 – 1974 Dansk Kommunalkursus I\n1969 – 1970 HH i tysk\n1968 – 1969 HH i engelsk\nApril 1969 Handelsmedhjælpereksamen\nJuni 1967 Realeksamen\ni-fokus v. konsulent Ellen Dall - Stagebjergparken 146, 6051 Almind - Tlf.: 7556 9204 - Mobil: 2124 0420 - Mail: e.dall@i-fokus.net\nCopyright © 2021 i-fokus v. konsulent Ellen Dall. Alle rettigheder forbeholdes.


Markedets mest effektive udsugningsløsning -\nHome » Industri og Erhverv » Markedets mest effektive udsugningsløsning\t»\nMarkedets mest effektive udsugningsløsning\nMangler din virksomhed effektiv udsugningsløsninger, industri ventilation eller procesudsugning, så er FlexAir noget for jer.\nMed et central støvsugeranlæg kan disse udfordringer nemt løses, ved et centralsug direkte ved kilden eller ved en hurtig og effektiv rengøring af arbejdspladsen.\nFlexAir har stor erfaring og ekspertise i alle former for udsugning og støvsuger industri. Firmaet leverer landsdækkende løsninger, som tilpasses til præcis din virksomheds unikke behov og ønsker.\nMed FlexAir får du specialister i industri udsugning. De kan udføre alle typer opgaver indenfor dette felt.\nDe tilbyder løsninger som er specialtilpasset til industri, værksteder og produktion, og med en stab af dygtige og kompetente medarbejdere, kan du være sikker på at få den perfekte løsning til din virksomheds udsugnings behov.\nEffektiv og vellykket udsugning og ventilation\nFlexAir går op i, at du som kunde får succes med din industri udsugning eller industriventilation. Hvis der er behov for det, tilbyder firmaet at din virksomhed kan få besøg af en dygtig rådgiver, så i sammen kan få afdækket udsugnings behovet, således at du får den løsning som er optimal for dig og din virksomhed.\nHvad får du med FlexAir?\nVed at vælge FlexAir allerede fra starten af projektfasen, sikrer du dig en god behovsanalyse og derfor den bedste løsning. På den måde kommer du godt fra start, og du sikrer dig en løsning som er vellykket og en succes for dig.\nFlexAir sørger for alle aspekter af projektet, lige fra montage til vedligeholdelse af din udsugnings løsning.\nHar du spørgsmål om f.eks. centralstøvsuger pris, er du velkommen til at kontakte FlexAir, og få hjælp til at finde den perfekte løsning til din virksomhed.